qundao/data-zh-poetry huggingface dataset:
翳乐·其二
作者：无名氏
朝代：魏晋

人言扬州乐，扬州信自乐。总角诸少年，歌舞自相逐。
考城为仇览谚
作者：无名氏
朝代：魏晋
体裁：句

父母何在在我庭。化我鸤枭哺所生。
芑梁妻歌
作者：无名氏
朝代：魏晋
体裁：琴操

乐莫乐兮新相知。悲莫悲兮生别离。哀感皇天兮城为隳。
苍梧人为陈临歌二首·其一
作者：无名氏
朝代：魏晋
体裁：古风

苍梧陈君恩广大。令死罪囚有后代。德参古贤天报施。
苍梧人为陈临歌二首·其二
作者：无名氏
朝代：魏晋

苍梧府君惠反死。能令死人不绝嗣。
苟晞将破汲桑诗谣
作者：无名氏
朝代：魏晋

元超兄弟大洛度。上桑打椹为苟作。
苻坚初童谣
作者：无名氏
朝代：魏晋

阿坚连牵。三十年。后若欲败时。当在江湖边。
苻坚时关陇人歌
作者：无名氏
朝代：魏晋

长安大街，夹树杨槐。下走朱轮，上有鸾栖。英彦云集，诲我萌黎。
苻坚时童谣
作者：无名氏
朝代：魏晋

河水清复清。苻诏死新城。
苻坚时童谣
作者：无名氏
朝代：魏晋

鱼羊田斗当灭秦。
苻坚时长安为慕容冲歌
作者：无名氏
朝代：魏晋

一雌复一雄。双飞入紫宫。
苻坚时长安谣
作者：无名氏
朝代：魏晋

凤凰凤凰止阿房。
苻坚时长安谣
作者：无名氏
朝代：魏晋

长鞘马鞭击左股。太岁南行当复虏。
苻生时长安谣二首
作者：无名氏
朝代：魏晋

东海大鱼化为龙。男便为王女为公。问在何所洛门东。百里望空城，郁郁何青青。瞎儿不知法，仰不见天星。
苻生时长安谣二首·其一
作者：无名氏
朝代：魏晋

东海大鱼化为龙。男便为王女为公。问在何所洛门东。
苻生时长安谣二首·其二
作者：无名氏
朝代：魏晋

百里望空城，郁郁何青青。瞎儿不知法，仰不见天星。
范史云歌
作者：无名氏
朝代：魏晋
体裁：句

甑中生尘范史云，釜中生鱼范莱芜。
荆州童谣
作者：无名氏
朝代：魏晋

芒笼目，绳缚腹。殷当败，桓当复。
荆楚谣
作者：无名氏
朝代：魏晋

陶惟剑雄，像以神标。云翔泥宿，邈何遥遥。可以诚致，难以力招。
获麟歌
作者：无名氏
朝代：魏晋
体裁：古风

唐虞世兮麟凤游。今非其时来何求。麟兮麟兮我心忧。
著布谣
作者：无名氏
朝代：魏晋

著布耙腹。为齐持服。
著布谣
作者：无名氏
朝代：魏晋
体裁：句

著布袙腹。为齐持服。
葛洪引谚
作者：无名氏
朝代：魏晋

太华之下。白骨狼藉。
董少平歌
作者：无名氏
朝代：魏晋
体裁：句

枹鼓不鸣董少平。
董逃歌
作者：无名氏
朝代：魏晋
体裁：古风

承乐世董逃。游四郭董逃。蒙天恩董逃。带金紫董逃。行谢恩董逃。整车骑董逃。垂欲发董逃。与中辞董逃。出西门董逃。瞻宫殿董逃。望京城董逃。日夜绝董逃。心摧伤董逃。
蒋横遘祸时童谣
作者：无名氏
朝代：魏晋
体裁：四言诗

君用谗慝，忠烈是殛。鬼怨神怒，妖气充塞。
薛宣引鄙语
作者：无名氏
朝代：魏晋
体裁：句

苟改不亲。烦苦伤恩。
虞诩引谚
作者：无名氏
朝代：魏晋
体裁：句

关西出将。关东出相。
蜀中为费贻歌
作者：无名氏
朝代：魏晋
体裁：古风

节义至仁费奉君。不仕乱世。不避恶君。
蜀人谣二首
作者：无名氏
朝代：魏晋

尚之所爱，非邪则佞。尚之所憎，非忠则正。富拟鲁卫，家成市里。贪如豺狼，无复极已。蜀贼尚可，罗尚杀我。平西将军，反更为祸。
蜀人谣二首·其一
作者：无名氏
朝代：魏晋

尚之所爱，非邪则佞。尚之所憎，非忠则正。富拟鲁卫，家成市里。贪如豺狼，无复极已。
蜀人谣二首·其二
作者：无名氏
朝代：魏晋

蜀贼尚可，罗尚杀我。平西将军，反更为祸。
蜀民为何随语
作者：无名氏
朝代：魏晋

安汉吏取粮。令为之偿。
蜀民为许逊谣
作者：无名氏
朝代：魏晋

人无盗窃，吏无奸欺。我君活人，病无能为。
蜀郡童谣
作者：无名氏
朝代：魏晋
体裁：句

两日出。天兵戢。
行者歌
作者：无名氏
朝代：魏晋

青槐夹道多尘埃。龙楼凤阙望崔嵬。清风细雨杂香来。土上出金火照台。
袁淮引谚
作者：无名氏
朝代：魏晋

岁在申酉，乞浆得酒。岁在辰巳，嫁妻卖子。
褚先生引谚
作者：无名氏
朝代：魏晋

相马失之瘦，相士失之穷。
褚先生引谚
作者：无名氏
朝代：魏晋
体裁：句

美女入室，恶女之仇。
襄阳乡里为诸葛亮谚
作者：无名氏
朝代：魏晋

莫作孔明择妇。止得阿承丑女。
襄阳乡里为马良谚
作者：无名氏
朝代：魏晋

马氏五常。白眉最良。
襄阳儿童为山简歌
作者：无名氏
朝代：魏晋

山公出何许，往至高阳池。日夕倒载归，酩酊无所知。时时能骑马，倒着白接䍦。举鞭向葛强，何如并州儿。
襄阳民为胡烈歌
作者：无名氏
朝代：魏晋

美哉明后，俊哲惟嶷。陶广乾坤，周孔是则。文武播畅，威振遐域。譬春之阳，如冬之日。耕者让畔，百姓丰溢。惟我胡父，恩惠难置。
襄阳民为胡烈歌·其一
作者：无名氏
朝代：魏晋

美哉明后，俊哲惟嶷。陶广乾坤，周孔是则。文武播畅，威振遐域。
襄阳民为胡烈歌·其二
作者：无名氏
朝代：魏晋

譬春之阳，如冬之日。耕者让畔，百姓丰溢。惟我胡父，恩惠难置。
襄阳里人为庞焕语
作者：无名氏
朝代：魏晋

我家池里，龙种来归。
西土谣
作者：无名氏
朝代：魏晋

手莫头。图凉州。
西州谚
作者：无名氏
朝代：魏晋

李尹主敦煌。
西晋建兴三年墓砖铭
作者：无名氏
朝代：魏晋

永嘉世，天下荒。余广州，皆平康。
西晋永嘉五年墓砖铭
作者：无名氏
朝代：魏晋

子孙昌，皆侯王。
西晋永嘉五年墓砖铭
作者：无名氏
朝代：魏晋

永嘉世，九州空。余吴土，盛且丰。
西晋永嘉六年砖铭
作者：无名氏
朝代：魏晋

宜公侯，寿百年。
西晋永嘉砖铭
作者：无名氏
朝代：魏晋

子孙千亿，皆寿万年。
西晋永嘉砖铭
作者：无名氏
朝代：魏晋

永嘉世，九州礼。
西晋永嘉砖铭
作者：无名氏
朝代：魏晋

永嘉世，九州荒。余广州，平且康。
西晋永嘉间墓砖铭
作者：无名氏
朝代：魏晋

永嘉中，天下灾。但江南，皆康平。
西洲曲
作者：无名氏
朝代：魏晋

忆梅下西洲，折梅寄江北。单衫杏子红，双鬓鸦雏色。西洲在何处，两桨桥头渡。日暮伯劳飞，风吹乌臼树。树下即门前，门中露翠钿。开门郎不至，出门采红莲。采莲南塘秋，莲花过人头。低头弄莲子，莲子青如水。置莲怀袖中，莲心彻底红。忆郎郎不至，仰首望飞鸿。鸿飞满西洲，望郎上青楼。楼高望不见，尽日栏干头。栏干十二曲，垂手明如玉。卷帘天自高，海水摇空绿。海水梦悠悠，君愁我亦愁。南风知我意，吹梦到西洲。
西颢
作者：无名氏
朝代：魏晋
体裁：四言诗

西颢沆砀，秋气肃杀。含秀垂颖，续旧不废。奸伪不萌，祅孽伏息。隅辟越远，四貉咸服。既畏兹威，惟慕纯德。附而不骄，正心翊翊。
诗
作者：无名氏
朝代：魏晋
体裁：四言诗

川崖惟平，其稼多黍。旨酒嘉谷，可以养父。野惟阜丘，彼稷多有。嘉谷旨酒，可以养母。惟月孟春，獭祭彼崖。永言孝思，享祀孔嘉。彼黍既洁，彼仪既泽。蒸命良辰，祖考来格。日月明明，亦惟其史。谁能长生，不朽难获。惟德实实，富贵何常。我思古人，令问令望。
诸儒为刘恺语
作者：无名氏
朝代：魏晋
体裁：句

难经伉伉。刘太常。
诸儒为匡衡语
作者：无名氏
朝代：魏晋
体裁：古风

无说诗。匡鼎来。匡说诗。解人颐。
诸儒为张禹语
作者：无名氏
朝代：魏晋
体裁：句

不欲为论。念张文。
诸儒为朱云语
作者：无名氏
朝代：魏晋
体裁：句

五鹿狱狱。朱云折其角。
诸儒为杨震语
作者：无名氏
朝代：魏晋
体裁：句

关西孔子。杨伯起。
诸儒为贾逵语
作者：无名氏
朝代：魏晋
体裁：句

问事不休。贾长头。
诸葛亮引语论光武
作者：无名氏
朝代：魏晋

曲突徙薪为彼人，焦头烂额为上客。
诸葛恪引里语
作者：无名氏
朝代：魏晋

明镜所以照形，古事所以知今。
谚语】【光武述时人语
作者：无名氏
朝代：魏晋
体裁：句

关东觥觥。《郭子》横。
谚谣
作者：无名氏
朝代：魏晋

杨君大安，董真命神。
谯周引谚
作者：无名氏
朝代：魏晋

射幸数跌。不如审发。
象载瑜
作者：无名氏
朝代：魏晋
体裁：古风

象载瑜，白集西。食甘露，饮荣泉。赤雁集，六纷员。殊翁杂，五采文。神所见，施祉福。登蓬莱，结无极。
豫州耆老为祖逖歌
作者：无名氏
朝代：魏晋

幸哉遗黎免俘虏。三辰既朗遇慈父。玄酒忘劳甘瓠脯。何以咏思歌且舞。
贞女引
作者：无名氏
朝代：魏晋
体裁：古风

菁菁茂木隐独荣兮。变化垂枝含秀英兮。修身养行建令名兮。厥道不移善恶并兮。屈躬就浊世彻清兮。怀忠见疑何贪生兮。
贡禹引俗语
作者：无名氏
朝代：魏晋
体裁：古风

何以孝弟为，财多而光荣。何以礼义为，史书而仕宦。何以谨慎为，勇猛而临官。
赵岐引南阳旧语
作者：无名氏
朝代：魏晋
体裁：句

前队大夫范仲公。盐蒜果共一筒。
赵王伦为乱时谣
作者：无名氏
朝代：魏晋

金章满箱。尚不可长。
越裳操
作者：无名氏
朝代：魏晋
体裁：琴操

于戏嗟嗟。非旦之力。乃文王之德。
越谣歌
作者：无名氏
朝代：魏晋

卿虽乘车我戴笠，后日相逢下车揖。我虽步行卿乘马，他日相逢卿当下。
路温舒引俗语
作者：无名氏
朝代：魏晋
体裁：古风

画地为狱。议不入。刻木为吏。期不对。
辛玄子赠诗三首
作者：无名氏
朝代：魏晋

畴昔入冥乡，顺驾应灵招。神随空无散，气与庆云消。形非明玉质，玄匠安能雕。蹀足吟幽唱，仰手玩鸣条。林室有逸欢，绝此轩外交。遗景附圆曜，嘉音何寥寥。寂通寄兴感，玄气摄动音。高轮虽参差，万仞故来寻。萧萧研道子，合神契灵衿。委顺浪世化，心标窈窕林。同期理外游，相与静东岑。命驾广酆阿，逸迹幽冥乡。空中自有物，有中亦无常。悟言有无际，相与会濠梁。目击玄解了，鬼神理自忘。
辛玄子赠诗三首·其一
作者：无名氏
朝代：魏晋

畴昔入冥乡，顺驾应灵招。神随空无散，气与庆云消。形非明玉质，玄匠安能雕。蹀足吟幽唱，仰手玩鸣条。林室有逸欢，绝此轩外交。遗景附圆曜，嘉音何寥寥。
辛玄子赠诗三首·其三
作者：无名氏
朝代：魏晋

命驾广酆阿，逸迹幽冥乡。空中自有物，有中亦无常。悟言有无际，相与会濠梁。目击玄解了，鬼神理自忘。
辛玄子赠诗三首·其二
作者：无名氏
朝代：魏晋

寂通寄兴感，玄气摄动音。高轮虽参差，万仞故来寻。萧萧研道子，合神契灵衿。委顺浪世化，心标窈窕林。同期理外游，相与静东岑。
通博南歌
作者：无名氏
朝代：魏晋
体裁：古风

汉德广，开不宾。度博南，越兰津。度兰仓，为他人。
那呵滩
作者：无名氏
朝代：魏晋

我去只如还。终不在道边。我若在道边。良信寄书还。沿江引百丈，一濡多一艇。水上郎担篙，何时至江陵。江陵三千三，何足特作远。书疏数知闻，莫令信使断。闻欢下扬州，相送江津湾。愿得篙橹折，交郎到头还。篙折当更觅，橹折当更安。各自是官人，那得到头还。百思缠中心，憔悴为所欢。与子结终始，折约在金兰。
那呵滩·其一
作者：无名氏
朝代：魏晋

我去只如还。终不在道边。我若在道边。良信寄书还。
那呵滩·其三
作者：无名氏
朝代：魏晋

江陵三千三，何足特作远。书疏数知闻，莫令信使断。
那呵滩·其二
作者：无名氏
朝代：魏晋

沿江引百丈，一濡多一艇。水上郎担篙，何时至江陵。
那呵滩·其五
作者：无名氏
朝代：魏晋

篙折当更觅，橹折当更安。各自是官人，那得到头还。
那呵滩·其六
作者：无名氏
朝代：魏晋

百思缠中心，憔悴为所欢。与子结终始，折约在金兰。
那呵滩·其四
作者：无名氏
朝代：魏晋

闻欢下扬州，相送江津湾。愿得篙橹折，交郎到头还。
邹阳引谚
作者：无名氏
朝代：魏晋
体裁：句

白头如新，倾盖如故。
邹鲁谚
作者：无名氏
朝代：魏晋
体裁：句

遗子黄金满籯。不如一经。
邺人金凤旧歌
作者：无名氏
朝代：魏晋

凤阳门南天一半。上有金凤相飞唤。欲去不去著锁绊。
郑玄引俗语
作者：无名氏
朝代：魏晋
体裁：句

隐疾难为医。
郑白渠歌
作者：无名氏
朝代：魏晋
体裁：四言诗

田于何所，池阳谷口。郑国在前，白渠起后。举锸如云，决渠为雨。水流灶下，鱼跳入釜。泾水一石，其泥数斗。且溉且粪，长我禾黍。衣食京师，忆万之口。
郭乔卿歌
作者：无名氏
朝代：魏晋
体裁：句

厥德仁明郭乔卿。中正朝廷上下一平。
郭辅碑歌
作者：无名氏
朝代：魏晋
体裁：四言诗

寔惟先生，虢仲之裔。盛德遗祀，休矣亦世。孝友贞信，仁恕好惠。直己自求，不欲荣势。绰绰令人，获道之至。笃生七子，钟天之祉。堂堂四俊，硕大婉敏。娥娥三妃，行追大姒。叶叶昆嗣，福禄茂止。克昌厥后，身去烈在。镌石作歌，昭示万祀。
采桑度·其七
作者：无名氏
朝代：魏晋

伪蚕化作茧，烂熳不成丝。徒劳无所获，养蚕持底为。
采桑度·其二
作者：无名氏
朝代：魏晋

冶游采桑女，尽有芳春色。姿容应春媚，粉黛不加饰。
采桑度·其二
作者：无名氏
朝代：魏晋

冶游采桑女，尽有芳春色。姿容应春媚，粉黛不加饰。语欢稍养蚕，一头养百塸。奈当黑瘦尽，桑叶常不周。春月采桑时，林下与欢俱。养蚕不满百，那得罗绣襦。伪蚕化作茧，烂熳不成丝。徒劳无所获，养蚕持底为。
采桑度·其五
作者：无名氏
朝代：魏晋

春月采桑时，林下与欢俱。养蚕不满百，那得罗绣襦。
采桑度·其四
作者：无名氏
朝代：魏晋

语欢稍养蚕，一头养百塸。奈当黑瘦尽，桑叶常不周。
释道安引谚
作者：无名氏
朝代：魏晋

紫实昧朱，狂斯滥哲。
里语
作者：无名氏
朝代：魏晋
体裁：句

年未半。枝不汗。
锡山古谣
作者：无名氏
朝代：魏晋

有锡兵。无锡宁。
长乐佳
作者：无名氏
朝代：魏晋

红罗复斗帐，四角垂珠珰。玉枕龙须席，郎眠何处床。
长乐佳七首
作者：无名氏
朝代：魏晋

小庭春映日，四角佩琳琅。玉枕龙须席，郎瞑首何当。雎鸠不集林，体洁好清流。贞节曜奇世，长乐戏汀洲。鸳鸯翻碧树，皆以戏兰渚。寝食不相离，长莫过时许。比翼交颈游。千载不相离。偕情欣欢。念长乐佳。欲知长乐佳。中陵罗淑女。媚兰双情谐。欲知长乐佳。中陵罗雎鸠。美死两心齐。欲知长乐佳。中陵罗背林。前溪长相随。
长乐佳七首·其一
作者：无名氏
朝代：魏晋

小庭春映日，四角佩琳琅。玉枕龙须席，郎瞑首何当。
长乐佳七首·其七
作者：无名氏
朝代：魏晋

欲知长乐佳。中陵罗背林。前溪长相随。
长乐佳七首·其三
作者：无名氏
朝代：魏晋

鸳鸯翻碧树，皆以戏兰渚。寝食不相离，长莫过时许。
长乐佳七首·其二
作者：无名氏
朝代：魏晋

雎鸠不集林，体洁好清流。贞节曜奇世，长乐戏汀洲。
长乐佳七首·其五
作者：无名氏
朝代：魏晋

欲知长乐佳。中陵罗淑女。媚兰双情谐。
长乐佳七首·其六
作者：无名氏
朝代：魏晋

欲知长乐佳。中陵罗雎鸠。美死两心齐。
长乐佳七首·其四
作者：无名氏
朝代：魏晋

比翼交颈游。千载不相离。偕情欣欢。念长乐佳。
长史变歌三首
作者：无名氏
朝代：魏晋

出侬吴昌门，清水绿碧色。徘徊戎马间，求罢不能得。日和狂风扇，心故清白节。朱门前世荣，千载表忠烈。朱桂结贞根，芬芳溢帝庭。陵霜不改色，枝叶永流荣。
长史变歌三首·其一
作者：无名氏
朝代：魏晋

出侬吴昌门，清水绿碧色。徘徊戎马间，求罢不能得。
长史变歌三首·其三
作者：无名氏
朝代：魏晋

朱桂结贞根，芬芳溢帝庭。陵霜不改色，枝叶永流荣。
长史变歌三首·其二
作者：无名氏
朝代：魏晋

日和狂风扇，心故清白节。朱门前世荣，千载表忠烈。
长安中谣
作者：无名氏
朝代：魏晋
体裁：句

见乞儿与美酒。以免破屋之咎。
长安为尹赏歌
作者：无名氏
朝代：魏晋
体裁：古风

安所求之死，桓东少年场。生时谅不谨，枯骨后何葬。
长安为张竦语
作者：无名氏
朝代：魏晋
体裁：古风

欲求封。过张柏松。力战斗。不如巧为奏。
长安为王吉语
作者：无名氏
朝代：魏晋
体裁：四言诗

东家有树，王阳妇去。东家枣完，去妇复还。
长安为萧朱王贡语
作者：无名氏
朝代：魏晋
体裁：句

萧朱结绶，王贡弹冠。
长安为谷永楼护号
作者：无名氏
朝代：魏晋
体裁：句

谷子云笔札。楼君卿喉舌。
长安为韩嫣语
作者：无名氏
朝代：魏晋
体裁：句

苦饥寒。逐弹丸。
长安民谣
作者：无名氏
朝代：魏晋

坚入五将山长得。
长安百姓为王氏五侯歌
作者：无名氏
朝代：魏晋
体裁：古风

五侯初起。曲阳最怒。坏决高都。连竟外杜。土山渐台西白虎。
长安谣
作者：无名氏
朝代：魏晋
体裁：古风

伊徙雁。鹿徙菟。去牢与陈实无贾。
长干曲
作者：无名氏
朝代：魏晋

逆流故相邀，菱舟不怕摇。妾家杨子住，便弄广陵潮。
长干曲
作者：无名氏
朝代：魏晋
体裁：古风

逆浪故相邀，菱舟不怕遥。妾家扬子住，便弄广陵潮。
长沙人石虎谣
作者：无名氏
朝代：魏晋
体裁：句

石虎头截。仓廪不阙。
闾里为楼护歌
作者：无名氏
朝代：魏晋
体裁：句

五侯治丧楼君卿。
闾里为消肠酒歌
作者：无名氏
朝代：魏晋

宁得醇酒消肠。不与日月齐光。
阎君谣
作者：无名氏
朝代：魏晋
体裁：四言诗

阎君赋政，既明且昶。去苛去碎，动以礼让。
阚骃引语
作者：无名氏
朝代：魏晋
体裁：句

仕宦不偶值冀部，幽冀之人钝如椎。
阿子歌三首
作者：无名氏
朝代：魏晋

阿子复阿子，念汝好颜容。风流世希有，窈窕无人双。春月故鸭啼，独雄颠倒落。工知悦弦死，故来相寻博。野田草欲尽，东流水又暴。念我双飞凫，饥渴常不饱。
阿子歌三首·其一
作者：无名氏
朝代：魏晋

阿子复阿子，念汝好颜容。风流世希有，窈窕无人双。
阿子歌三首·其三
作者：无名氏
朝代：魏晋

野田草欲尽，东流水又暴。念我双飞凫，饥渴常不饱。
阿子歌三首·其二
作者：无名氏
朝代：魏晋

春月故鸭啼，独雄颠倒落。工知悦弦死，故来相寻博。
陆士衡引俗语
作者：无名氏
朝代：魏晋

金马门外聚群贤。铜驼陌上集少年。
陆机引辽东乡语
作者：无名氏
朝代：魏晋

居就粮。梁水鲂。
陆机引里语
作者：无名氏
朝代：魏晋

网鱼得鱮。不如啖茹。
陆机引里语
作者：无名氏
朝代：魏晋

趣织鸣。懒妇惊。
陆机引里语
作者：无名氏
朝代：魏晋

黄栗留。看我麦。黄葚熟。
陆机引齐人谚
作者：无名氏
朝代：魏晋

上山斫檀。挈榼先殚。
陇上为陈安歌
作者：无名氏
朝代：魏晋

陇上壮士有陈安，躯干虽小腹中宽。爱养将士同心肝，䯀骢父马铁锻鞍。七尺大刀奋如湍，丈八蛇矛左右盘。十荡十决无当前，战如三交失蛇矛。弃我䯀骢窜岩幽，为我外援而悬头。西流之水东流河，一去不还奈子何。
陇上为陈安歌
作者：无名氏
朝代：魏晋
体裁：古风

陇上壮士有陈安，躯干虽小腹中宽。爱养将士同心肝，䯀骢父马铁锻鞍。七尺大刀奋如湍，丈八蛇矛左右盘。十荡十决无当前，战始三交失蛇矛。弃我䯀骢窜岩幽，为我外援而悬头。西流之水东流河，一去不还奈子何。
陇上童谣
作者：无名氏
朝代：魏晋

十斗二升沙。谁为王擢家。
陇头歌
作者：无名氏
朝代：魏晋

陇头流水，流离四下。念我行役，飘然旷野。登高望远，涕零双堕。
陇头歌
作者：无名氏
朝代：魏晋

陇头流水，鸣声幽咽。遥望秦川，肝肠断绝。
陈琳引谚
作者：无名氏
朝代：魏晋
体裁：四言诗

掩目捕雀。
陬操
作者：无名氏
朝代：魏晋
体裁：琴操

周道衰微，礼乐陵迟。文武既坠，吾将焉归。周游天下，靡邦可依。凤鸟不识，珍宝枭鸱。眷然顾之，惨然心悲。巾车命驾，将适唐都。黄河洋洋，攸攸之鱼。临津不济，还辕息鄹。伤予道穷，哀彼无辜。翱翔于卫，复我旧庐。从我所好，其乐只且。
雉朝飞操
作者：无名氏
朝代：魏晋
体裁：琴操

雉朝飞。鸣相和。雌雄群游于山阿。我独何命兮未有家。时将暮兮可奈何。嗟嗟暮兮可奈何。
霍将军歌
作者：无名氏
朝代：魏晋
体裁：古风

四夷既获诸夏康兮。国家安宁乐无央兮。载戢干戈弓矢藏兮。麒麟来臻凤皇翔兮。与天相保永无疆兮。亲亲百年各延长兮。
青溪小姑曲
作者：无名氏
朝代：魏晋
体裁：诗

开门白水，侧近桥梁。小姑所居，独处无郎。
青阳度
作者：无名氏
朝代：魏晋

隐机倚不织，寻得烂熳丝。成匹郎莫断，忆侬经绞时。碧玉捣衣砧，七宝金莲杵。高举徐徐下，轻捣只为汝。青荷盖绿水，芙蓉披红鲜。下有并根藕，上生并头莲。
青阳度·其一
作者：无名氏
朝代：魏晋

隐机倚不织，寻得烂熳丝。成匹郎莫断，忆侬经绞时。
青阳度·其三
作者：无名氏
朝代：魏晋

青荷盖绿水，芙蓉披红鲜。下有并根藕，上生并头莲。
青阳度·其二
作者：无名氏
朝代：魏晋

碧玉捣衣砧，七宝金莲杵。高举徐徐下，轻捣只为汝。
青阳邹子乐
作者：无名氏
朝代：魏晋
体裁：四言诗

青阳开动，根荄以遂。膏润并爱，跂行毕逮。霆声发荣，岩处顷听。枯槁复产，乃成厥命。众庶熙熙，施及夭胎。群生啿啿，惟春之祺。
青青河畔草
作者：无名氏
朝代：魏晋
体裁：诗

青青河畔草，郁郁园中柳。盈盈楼上女，皎皎当窗牖。娥娥红粉妆，纤纤出素手。昔为倡家女，今为荡子妇。荡子行不归，空床难独守。
青骢白马
作者：无名氏
朝代：魏晋

青骢白马紫丝缰，可怜石桥根柏梁。汝忽千里去无常，愿得到头还故乡。系马可怜著长松，游戏徘徊五湖中。借问湖中采菱妇，莲子青荷可得否。可怜白马高缠騣，著地踯躅多徘徊。问君可怜六萌车，迎取窈窕西曲娘。问君可怜下都去，何得见君复西归。齐唱可怜使人惑，昼夜怀欢何时忘。
韩安国引语
作者：无名氏
朝代：魏晋
体裁：古风

虽有亲父。安知不为虎。虽有亲兄。安知不为狼。
顺帝末京都童谣
作者：无名氏
朝代：魏晋
体裁：古风

直如弦，死道边。曲如钩，反封侯。
顺阳吏民为刘陶歌
作者：无名氏
朝代：魏晋
体裁：四言诗

悒然不乐，思我刘君。何时复来，安此下民。
颍川为荀爽语
作者：无名氏
朝代：魏晋
体裁：句

荀氏八龙，慈明无双。
颍川儿歌
作者：无名氏
朝代：魏晋
体裁：古风

颍水清，灌氏宁。颍水浊，灌氏族。
风巴郡太守诗
作者：无名氏
朝代：魏晋
体裁：四言诗

明明上天，下土是亲。帝选元后，求定安民。孰可不念，祸福由人。愿君奉诏，惟德日新。
风雨诗
作者：无名氏
朝代：魏晋
体裁：古风

日不显目兮黑云多。月不见视兮风非沙。从恣蒙水诚江河。州流灌注兮转扬波。辟柱槙到忘相加。天门狭小路彭池。无因以上如之何。兴诗教海兮诚难过。
飓风谚
作者：无名氏
朝代：魏晋

朝三暮七，昼不过一。
饭牛歌
作者：无名氏
朝代：魏晋
体裁：琴操

南山矸。白石䃹。生不逢尧与舜禅。短而单衣裁至骭。长夜漫漫何时旦。
马廖引长安语
作者：无名氏
朝代：魏晋
体裁：古风

城中好高髻，四方高一尺。城中好广眉，四方且半额。城中好大袖，四方全匹帛。
马皇后引俗语
作者：无名氏
朝代：魏晋
体裁：句

时无赭，浇黄土。
驱车上东门
作者：无名氏
朝代：魏晋
体裁：诗

驱车上东门，遥望郭北墓。白杨何萧萧，松柏夹广路。下有陈死人，杳杳即长暮。潜寐黄泉下，千载永不寤。浩浩阴阳移，年命如朝露。人生忽如寄，寿无金石固。万岁更相送，贤圣莫能度。服食求神仙，多为药所误。不如饮美酒，被服纨与素。
高诱引谚论毁誉
作者：无名氏
朝代：魏晋
体裁：句

欲人不知。莫如不为。
鬼神】【崔少府女赠卢充诗
作者：无名氏
朝代：魏晋
体裁：古风

煌煌灵芝质，光丽何猗猗。华艳当时显，嘉异表神奇。含英未及秀，中夏罹霜萎。荣曜长幽灭，世路永无施。不悟阴阳运，哲人忽来仪。会浅离别速，皆由灵与祗。何以赠余亲，金鋺可养儿。爱恩从此别，断绝伤肝碑。
魏夫人与众真吟诗二首 其一 兴宁四年丙寅四月二十七日夜降杨羲家作
作者：无名氏
朝代：魏晋

玄感妙象外，和声自相招。灵云郁紫晨，兰风扇绿轺。上真宴琼台，邈为地仙标。所期贵远迈，故能秀颖翘。玩彼八素翰，道成初不辽。人事胡可豫，使尔形气销。
魏夫人与众真吟诗二首 其二 十二月一日夜南岳夫人作与许长史
作者：无名氏
朝代：魏晋

灵谷秀兰荣，藏身栖岩京。被褐均衮龙，带索齐玉鸣。表盘幽辽里，掷神太霞庭。霄上有陛贤，空中有真声。抑我曲晨飞，案此绿轩軿。下观八度内，俯叹风尘萦。解脱遗波浪，登此眇眇清。扰竞三津渴，奔驰割尔龄。
魏夫人与众真吟诗二首·兴宁四年丙寅四月二十七日夜降杨羲家作
作者：无名氏
朝代：魏晋

玄感妙象外，和声自相招。灵云郁紫晨，兰风扇绿轺。上真宴琼台，邈为地仙标。所期贵远迈，故能秀颖翘。玩彼八素翰，道成初不辽。人事胡可豫，使尔形气销。灵谷秀兰荣，藏身栖岩京。被褐均衮龙，带索齐玉鸣。表盘幽辽里，掷神太霞庭。霄上有陛贤，空中有真声。抑我曲晨飞，案此绿轩軿。下观八度内，俯叹风尘萦。解脱遗波浪，登此眇眇清。扰竞三津渴，奔驰割尔龄。
魏郡舆人歌
作者：无名氏
朝代：魏晋
体裁：四言诗

我有枳棘，岑君伐之。我有蟊贼，岑君遏之。狗吠不惊，足下生蝥。合脯鼓腹，焉知凶灾。我喜我生，独于斯时。美矣岑君，于戏休兹。
鱼豢引谚
作者：无名氏
朝代：魏晋

贫不学俭，卑不学恭。
鲁褒引谚
作者：无名氏
朝代：魏晋

钱无耳。可使鬼。
鲍司隶歌
作者：无名氏
朝代：魏晋
体裁：古风

鲍氏骢。三人司隶再入公。马虽瘦。行步工。
黄武中产儿语
作者：无名氏
朝代：魏晋

天方明，河欲清。鼎折脚，金乃生。
黄生曲三首
作者：无名氏
朝代：魏晋

黄生无诚信，冥强将侬期。通夕出门望，至晚竟不来。崔子信桑条，馁去多馁还。为欢复摧折，命生丝发间。松柏叶青倩，石榴花葳蕤。迮置前后事，欢今定怜谁。
黄生曲三首·其一
作者：无名氏
朝代：魏晋

黄生无诚信，冥强将侬期。通夕出门望，至晚竟不来。
黄生曲三首·其三
作者：无名氏
朝代：魏晋

松柏叶青倩，石榴花葳蕤。迮置前后事，欢今定怜谁。
黄生曲三首·其二
作者：无名氏
朝代：魏晋

崔子信桑条，馁去多馁还。为欢复摧折，命生丝发间。
黄鹄曲四首
作者：无名氏
朝代：魏晋

黄鹄参天飞，半道郁徘徊。腹中车轮转，君知思忆谁。黄鹄参天飞，半道还哀鸣。三年失群侣，生离伤人情。黄鹄参天飞，凝翮争风回。高翔入率阙，时复乘云颓。黄鹄参天飞，半道还后渚。欲飞复不飞，悲鸣觅群侣。
黄鹄曲四首·其一
作者：无名氏
朝代：魏晋

黄鹄参天飞，半道郁徘徊。腹中车轮转，君知思忆谁。
黄鹄曲四首·其三
作者：无名氏
朝代：魏晋

黄鹄参天飞，凝翮争风回。高翔入率阙，时复乘云颓。
黄鹄曲四首·其二
作者：无名氏
朝代：魏晋

黄鹄参天飞，半道还哀鸣。三年失群侣，生离伤人情。
黄鹄曲四首·其四
作者：无名氏
朝代：魏晋

黄鹄参天飞，半道还后渚。欲飞复不飞，悲鸣觅群侣。
齐房
作者：无名氏
朝代：魏晋
体裁：四言诗

齐房产草，九茎连叶。宫童效异，披图案谍。玄气之精，回复此都。蔓蔓日茂，芝成灵华。
龙蛇歌
作者：无名氏
朝代：魏晋

有龙矫矫，而失其所。有蛇从之，而啖其口。龙既升云，蛇独泥处。
龙蛇歌
作者：无名氏
朝代：魏晋

有龙矫矫，遭天谴怒。三蛇从之，一蛇割股。二蛇入国，厚蒙爵士。馀有一蛇，弃于草莽。
龙蛇歌
作者：无名氏
朝代：魏晋
体裁：四言诗

有龙矫矫，遭天谴怒。卷逃鳞甲，来遁于下。志愿不得，与蛇同伍。龙蛇俱行，周遍山野。龙遭饥饿，蛇割腓股。龙得升天，安厥房产。蛇独抑摧，沈滞泥土。仰天怨望，惆怅悲苦。非乐龙伍，怪不盼顾。
龟山操
作者：无名氏
朝代：魏晋
体裁：琴操

予欲望鲁兮龟山蔽之。手无斧柯。奈龟山何。
东阁诗
作者：曹丕
朝代：魏晋

高山吐庆云。
丹霞蔽日行
作者：曹丕
朝代：魏晋

丹霞蔽日。采虹垂天。谷水潺潺。木落翩翩。孤禽失羣。悲鸣云间。月盈则冲。华不再繁。古来有之。嗟我何言。
丹霞蔽日行
作者：曹丕
朝代：魏晋

丹霞蔽日，采虹垂天。谷水潺潺，木落翩翩。孤禽失群，悲鸣云间。月盈则冲，华不再繁。古来有之，嗟我何言。
于明津作诗
作者：曹丕
朝代：魏晋

遥遥山上亭。皎皎云间星。远望使心怀。游子恋所生。驱车出北门。遥望河阳城。
于明津作诗
作者：曹丕
朝代：魏晋

遥遥山上亭，皎皎云间星。远望使心怀，游子恋所生。驱车出北门，遥望河阳城。
于玄武陂作诗
作者：曹丕
朝代：魏晋

兄弟共行游。驱车出西城。野田广开辟。川渠互相经。黍稷何郁郁。流波激悲声。菱芡覆绿水。芙蓉发丹荣。柳垂重荫绿。向我池边生。乘渚望长洲。羣鸟讙哗鸣。萍藻泛滥浮。澹澹随风倾。忘忧共容与。畅此千秋情。
于玄武陂作诗
作者：曹丕
朝代：魏晋

兄弟共行游，驱车出西城。野田广开辟，川渠互相经。黍稷何郁郁，流波激悲声。菱芡覆绿水，芙蓉发丹荣。柳垂重荫绿，向我池边生。乘渚望长洲，群鸟欢哗鸣。萍藻泛滥浮，澹澹随风倾。忘忧共容与，畅此千秋情。
于谯作诗
作者：曹丕
朝代：魏晋

清夜延贵客，明烛发高光。丰膳漫星陈，旨酒盈玉觞。弦歌奏新曲，游响拂丹梁。馀音赴迅节，慷慨时激扬。献酬纷交错，雅舞何锵锵。罗缨从风飞，长剑自低昂。穆穆众君子，和合同乐康。
于谯作诗
作者：曹丕
朝代：魏晋

清衣延贵客。明烛发高光。丰膳漫星陈。旨酒盈玉觞。弦歌奏新曲。游响拂丹梁。余音赴迅节。慷慨时激扬。献酬纷交错。雅舞何锵锵。罗缨从风飞。长剑自低昂。穆穆众君子。和合同乐康。
代刘勋妻王氏杂诗
作者：曹丕
朝代：魏晋

翩翩床前帐。张以蔽光辉。昔将尔同去。今将尔同归。缄藏箧笥里。当复何时披。
代刘勋妻王氏杂诗
作者：曹丕
朝代：魏晋

翩翩床前帐，张以蔽光辉。昔将尔同去，今将尔同归。缄藏箧笥里，当复何时披。
令诗
作者：曹丕
朝代：魏晋

丧乱悠悠过纪。白骨从横万里。哀哀下民靡恃。吾将以时整理。复子明辟致仕。
剑
作者：曹丕
朝代：魏晋

越民铸宝剑，出匣吐寒芒。服之禦左右，除凶致福祥。
十五
作者：曹丕
朝代：魏晋

登山而远望。溪谷多所有。楩柟千余尺。众草之盛茂。华叶耀人目。五色难可纪。雉雊山鸡鸣。虎啸谷风起。号罴当我道。狂顾动牙齿。
善哉行
作者：曹丕
朝代：魏晋

有美一人。
婉如清扬。
妍姿巧笑。
和媚心肠。
知音识曲。
善为乐方。
哀弦微妙。
清气含芳。
流郑激楚。
度宫中商。
感心动耳。
绮丽难忘。
离鸟夕宿。
在彼中洲。
延颈鼓翼。
悲鸣相求。
眷然顾之。
使我心愁。
嗟尔昔人。
何以忘忧。
善哉行
作者：曹丕
朝代：魏晋

朝日乐相乐。
酣饮不知醉。
悲弦激新声。
长笛吐清气。
弦歌感人肠。
四坐皆欢悦。
寥寥高堂上。
凉风入我室。
持满如不盈。
有德者能卒。
君子多苦心。
所愁不但一。
慊慊下白屋。
吐握不可失。
众宾饱满归。
主人苦不悉。
比翼翔云汉。
罗者安所羇。
冲静得自然。
荣华何足为。
善哉行
作者：曹丕
朝代：魏晋

朝日乐相乐，酣饮不知醉。悲弦激新声，长笛吐清气。弦歌感人肠，四坐皆欢悦。寥寥高堂上，凉风入我室。持满如不盈，有德者能卒。君子多苦心，所愁不但一。慊慊下白屋，吐握不可失。众宾饱满归，主人苦不悉。比翼翔云汉，罗者安所羁。冲静得自然，荣华何足为。
善哉行
作者：曹丕
朝代：魏晋

朝游高台观。夕宴华池阴。大酋奉甘醪。狩人献嘉宾。齐倡发东舞。秦筝奏西音。有客从南来。为我弹清琴。五音纷繁会。拊者激微吟。淫鱼乘波听。踊跃自浮沉。飞鸟翻翔舞。悲鸣集北林。乐极哀情来。寥亮摧肝心。清角岂不妙。德薄所不任。大哉子野言。弭弦且自禁。
善哉行
作者：曹丕
朝代：魏晋

朝游高台观，夕宴华池阴。大酋奉甘醪，狩人献嘉禽。齐倡发东舞，秦筝奏西音。有客从南来，为我弹清琴。五音纷繁会，拊者激微吟。淫鱼乘波听，踊跃自浮沉。飞鸟翻翔舞，悲鸣集北林。乐极哀情来，寥亮摧肝心。清角岂不妙，德薄所不任。大哉子野言，弭弦且自禁。
善哉行·其一
作者：曹丕
朝代：魏晋

上山采薇，薄暮苦饥。溪谷多风，霜露沾衣。野雉群雊，猿猴相追。还望故乡，郁何垒垒！高山有崖，林木有枝。忧来无方，人莫之知。人生如寄，多忧何为？今我不乐，岁月如驰。汤汤川流，中有行舟。随波转薄，有似客游。策我良马，被我轻裘。载驰载驱，聊以忘忧。
善哉行·有美一人
作者：曹丕
朝代：魏晋

有美一人，婉如清扬。妍姿巧笑，和媚心肠。知音识曲，善为乐方。哀弦微妙，清气含芳。流郑激楚，度宫中商。感心动耳，绮丽难忘。离鸟夕宿，在彼中洲。延颈鼓翼，悲鸣相求。眷然顾之，使我心愁。嗟尔昔人，何以忘忧。
善哉行二首
作者：曹丕
朝代：魏晋

上山采薇，薄暮苦饥。溪谷多风，霜露沾衣。野雉群雊，猴猿相追。还望故乡，郁何垒垒。高山有崖，林木有枝。忧来无方，人莫之知。人生如寄，多忧何为。今我不乐，岁月如驰。汤汤川流，中有行舟。随波转薄，有似客游。策我良马，被我轻裘。载驰载驱，聊以忘忧。有美一人，婉如清扬。妍姿巧笑，和媚心肠。知音识曲，善为乐方。哀弦微妙，清气含芳。流郑激楚，度宫中商。感心动耳，绮丽难忘。离鸟夕宿，在彼中洲。延颈鼓翼，悲鸣相求。眷然顾之，使我心愁。嗟尔昔人，休以忘忧。
善哉行二首·其一
作者：曹丕
朝代：魏晋

上山采薇，薄暮苦饥。溪谷多风，霜露沾衣。野雉群雊，猴猿相追。还望故乡，郁何垒垒。高山有崖，林木有枝。忧来无方，人莫之知。人生如寄，多忧何为。今我不乐，岁月如驰。汤汤川流，中有行舟。随波转薄，有似客游。策我良马，被我轻裘。载驰载驱，聊以忘忧。
善哉行二首·其二
作者：曹丕
朝代：魏晋

有美一人，婉如清扬。妍姿巧笑，和媚心肠。知音识曲，善为乐方。哀弦微妙，清气含芳。流郑激楚，度宫中商。感心动耳，绮丽难忘。离鸟夕宿，在彼中洲。延颈鼓翼，悲鸣相求。眷然顾之，使我心愁。嗟尔昔人，休以忘忧。
夏日诗
作者：曹丕
朝代：魏晋

夏时饶温和。避暑就清凉。比坐高阁下。延宾作名倡。弦歌随风厉。吐羽含征商。嘉肴重叠来。珍果在一傍。棊局纵横陈。博奕合双扬。巧拙更胜负。欢美乐人肠。从朝至日夕。安知夏节长。
夏日诗
作者：曹丕
朝代：魏晋

夏时饶温和，避暑就清凉。比坐高阁下，延宾作名倡。弦歌随风厉，吐羽含徵商。嘉肴重叠来，珍果在一傍。棋局纵横陈，博弈合双扬。巧拙更胜负，欢美乐人肠。从朝至日夕，安知夏节长。
孟津诗
作者：曹丕
朝代：魏晋

良辰启初节。高会构欢娱。通天拂景云。俯临四达衢。羽爵浮象樽。珍膳盈豆区。清歌发妙曲。乐正奏笙竽。曜灵忽西迈。炎烛继望舒。翊日浮黄河。长驱旋邺都。
孟津诗
作者：曹丕
朝代：魏晋

良辰启初节，高会构欢娱。通天拂景云，俯临四达衢。羽爵浮象樽，珍膳盈豆区。清歌发妙曲，乐正奏笙竽。曜灵忽西迈，炎景继望舒。翊日浮黄河，长驱旋邺都。
寡妇诗
作者：曹丕
朝代：魏晋

霜露纷兮交下。木叶落兮凄凄。候鴈叫兮云中。归燕翩兮徘徊。妾心感兮惆怅。白日急兮西颓。守长夜兮思君。魂一夕兮九乖。怅延伫兮仰视。星月随兮天回。徒引领兮入房。窃自怜兮孤栖。愿从君兮终没。愁何可兮久怀。
寡妇诗
作者：曹丕
朝代：魏晋

霜露纷兮交下，木叶落兮凄凄。候雁叫兮云中，归燕翩兮徘徊。妾心感兮惆怅，白日急兮西颓。守长夜兮思君，魂一夕兮九乖。怅延伫兮仰视，星月随兮天回。徒引领兮入房，窃自怜兮孤栖。愿从君兮终没，愁何可兮久怀。
广陵于马上作诗
作者：曹丕
朝代：魏晋

观兵临江水。水流何汤汤。戈矛成山林。玄甲耀日光。猛将怀暴怒。胆气正纵横。谁云江水广。一苇可以航。不战屈敌虏。戢兵称贤良。古公宅岐邑。实始剪殷商。孟献营虎牢。郑人惧稽颡。充国务耕殖。先零自破亡。兴农淮泗间。筑室都徐方。量宜运权略。六军咸悦康。岂如东山诗。悠悠多忧伤。
折杨柳行
作者：曹丕
朝代：魏晋

端居若无悰。驾游博望山。
折杨柳行
作者：曹丕
朝代：魏晋

端居若无悰，驾游博望山。
折杨柳行
作者：曹丕
朝代：魏晋

西山一何高。
高高殊无极。
上有两仙僮。
不饮亦不食。
与我一丸药。
光耀有五色。
服药四五日。
身体生羽翼。
轻举乘浮云。
倐忽行万亿。
流览观四海。
茫茫非所识。
彭祖称七百。
悠悠安可原。
老聃适西戎。
于今竟不还。
王乔假虚辞。
赤松垂空言。
达人识真伪。
愚夫好妄传。
追念往古事。
愦愦千万端。
百家多迂怪。
圣道我所观。
折杨柳行
作者：曹丕
朝代：魏晋

西山一何高，高高殊无极。上有两仙僮，不饮亦不食。与我一丸药，光耀有五色。服药四五日，身体生羽翼。轻举乘浮云，倏忽行万亿。流览观四海，茫茫非所识。彭祖称七百，悠悠安可原。老聃适西戎，于今竟不还。王乔假虚辞，赤松垂空言。达人识真伪，愚夫好妄传。追念往古事，愦愦千万端。百家多迂怪，圣道我所观。
杂诗
作者：曹丕
朝代：魏晋

漫漫秋夜长，烈烈北风凉。辗转不能寐，披衣起彷徨。彷徨忽已久，白露沾我裳。俯视清水波，仰看明月光。天汉回西流，三五正纵横。草虫鸣何悲，孤雁独南翔。郁郁多悲思，绵绵思故乡。愿飞安得翼，欲济河无梁。向风长叹息，断绝我中肠。
杂诗二首
作者：曹丕
朝代：魏晋

漫漫秋夜长，烈烈北风凉。展转不能寐，披衣起彷徨。彷徨忽已久，白露沾我裳。俯视清水波，仰看明月光。天汉回西流，三五正纵横。草虫鸣何悲，孤雁独南翔。郁郁多悲思，绵绵思故乡。愿飞安得翼，欲济河无梁。向风长叹息，断绝我中肠。西北有浮云，亭亭如车盖。惜哉时不遇，适与飘风会。吹我东南行，行行至吴会。吴会非我乡，安得久留滞。弃置勿复陈，客子常畏人。
杂诗二首
作者：曹丕
朝代：魏晋

漫漫秋夜长，烈烈北风凉。展转不能寐，披衣起彷徨。彷徨忽已久，白露沾我裳。俯视清水波，仰看明月光。天汉回西流，三五正纵横。草虫鸣何悲，孤雁独南翔。郁郁多悲思，绵绵思故乡。愿飞安得翼，欲济河无梁。向风长叹息，断绝我中肠。西北有浮云，亭亭如车盖。惜我时不遇，适与飘风会。吹我东南行，行行至吴会。吴会非吾乡，安能久留滞。弃置勿复陈，客子常畏人。
杂诗二首·其一
作者：曹丕
朝代：魏晋

漫漫秋夜长，烈烈北风凉。展转不能寐，披衣起彷徨。彷徨忽已久，白露沾我裳。俯视清水波，仰看明月光。天汉回西流，三五正纵横。草虫鸣何悲，孤雁独南翔。郁郁多悲思，绵绵思故乡。愿飞安得翼，欲济河无梁。向风长叹息，断绝我中肠。
杂诗二首·其二
作者：曹丕
朝代：魏晋

西北有浮云，亭亭如车盖。惜哉时不遇，适与飘风会。吹我东南行，行行至吴会。吴会非我乡，安得久留滞。弃置勿复陈，客子常畏人。
歌
作者：曹丕
朝代：魏晋

长安城西双员阙。上有一双铜雀。一鸣五谷生。再鸣五谷熟。
清河作诗
作者：曹丕
朝代：魏晋

方舟戏长水，湛澹自浮沉。弦歌发中流，悲响有馀音。音声入君怀，凄怆伤人心。心伤安所念，但愿恩情深。愿为晨风鸟，双飞翔北林。
煌煌京洛行
作者：曹丕
朝代：魏晋

夭夭园桃，无子空长。虚美难假，偏轮不行。淮阴五刑，鸟尽弓藏。保身全名，独有子房。大愤不收，褒衣无带。多言寡诚，只令事败。苏秦之说，六国以亡。倾侧卖主，车裂固当。贤矣陈轸，忠而有谋。楚怀不从，祸卒不救。祸夫吴起，智小谋大。西河何健，伏尸何劣。嗟彼郭生，古之雅人。智矣燕昭，可谓得臣。峨峨仲连，齐之高士。北辞千金，东蹈沧海。
煌煌京洛行
作者：曹丕
朝代：魏晋

夭夭园桃，无子空长。虚美难假，偏轮不行。淮阴五刑，鸟尽弓藏。保身全名，独有子房。大愤不收，褒衣无带。多言寡诚，抵令事败。苏秦之说，六国以亡。倾侧卖主，车裂固当。贤矣陈轸，忠而有谋。楚怀不从，祸卒不救。祸夫吴起，智小谋大，西河何健，伏尸何劣。嗟彼郭生，古之雅人，智矣燕昭，可谓得臣。峨峨仲连，齐之高士，北辞千金，东蹈沧海。
燕歌行
作者：曹丕
朝代：魏晋

别日何易会日难。
山川悠远路漫漫。
郁陶思君未敢言。
寄书浮云往不还。
涕零雨面毁形颜。
谁能怀忧独不叹。
耿耿伏枕不能眠。
披衣出户步东西。
展诗清歌聊自宽。
乐往哀来摧心肝。
悲风清厉秋气寒。
罗帷徐动经秦轩。
仰戴星月观云间。
飞鸟晨鸣。
声气可怜。
留连怀顾不自存。
燕歌行二首
作者：曹丕
朝代：魏晋

秋风萧瑟天气凉。草木摇落露为霜。群燕辞归雁南翔。念君客游思断肠。慊慊思归恋故乡。君何淹留寄他方。贱妾茕茕守空房。忧来思君不敢忘。不觉泪下沾衣裳。援琴鸣弦发清商。短歌微吟不能长。明月皎皎照我床。星汉西流夜未央。牵牛织女遥相望。尔独何辜限河梁。别日何易会日难。山川悠远路漫漫。郁陶思君未敢言。寄声浮云往不还。涕零雨面毁容颜。谁能怀忧独不叹。展诗清歌聊自宽。乐往哀来摧肺肝。耿耿伏枕不能眠。披衣出户步东西。仰看星月观云间。飞鸧晨鸣声可怜。留连顾怀不能存。
燕歌行二首·其一
作者：曹丕
朝代：魏晋

秋风萧瑟天气凉。草木摇落露为霜。群燕辞归雁南翔。念君客游思断肠。慊慊思归恋故乡。君何淹留寄他方。贱妾茕茕守空房。忧来思君不敢忘。不觉泪下沾衣裳。援琴鸣弦发清商。短歌微吟不能长。明月皎皎照我床。星汉西流夜未央。牵牛织女遥相望。尔独何辜限河梁。
燕歌行二首·其一
作者：曹丕
朝代：魏晋

秋风萧瑟天气凉，草木摇落露为霜，群燕辞归鹄南翔。念君客游思断肠，慊慊思归恋故乡，君何淹留寄他方？贱妾茕茕守空房，忧来思君不敢忘，不觉泪下沾衣裳。援琴鸣弦发清商，短歌微吟不能长。明月皎皎照我床，星汉西流夜未央。牵牛织女遥相望，尔独何辜限河梁。
燕歌行二首·其一
作者：曹丕
朝代：魏晋

秋风萧瑟天气凉，草木摇落露为霜，群燕辞归鹄南翔。（鹄南翔一作雁南翔）念君客游思断肠，慊慊思归恋故乡，君何淹留寄他方？贱妾茕茕守空房，忧来思君不敢忘，不觉泪下沾衣裳。援琴鸣弦发清商，短歌微吟不能长。明月皎皎照我床，星汉西流夜未央。牵牛织女遥相望，尔独何辜限河梁。
燕歌行二首·其二
作者：曹丕
朝代：魏晋

别日何易会日难。山川悠远路漫漫。郁陶思君未敢言。寄声浮云往不还。涕零雨面毁容颜。谁能怀忧独不叹。展诗清歌聊自宽。乐往哀来摧肺肝。耿耿伏枕不能眠。披衣出户步东西。仰看星月观云间。飞鸧晨鸣声可怜。留连顾怀不能存。
燕歌行二首·其二
作者：曹丕
朝代：魏晋

别日何易会日难，山川悠远路漫漫。郁陶思君未敢言，寄声浮云往不还。涕零雨面毁形颜，谁能怀忧独不叹。展诗清歌仰自宽，乐往哀来摧肺肝。耿耿伏枕不能眠，披衣出户步东西。仰看星月观云间，飞鸽晨鸣声可怜，留连顾怀不能存。
燕歌行（其一）
作者：曹丕
朝代：魏晋
体裁：诗

秋风萧瑟天气凉，草木摇落露为霜，群燕辞归鹄南翔。
念君客游思断肠，慊慊思归恋故乡，君何淹留寄他方？
贱妾茕茕守空房，忧来思君不敢忘，不觉泪下沾衣裳。
援琴鸣弦发清商，短歌微吟不能长。
明月皎皎照我床，星汉西流夜未央。
牵牛织女遥相望，尔独何辜限河梁？
燕歌行（其二）
作者：曹丕
朝代：魏晋
体裁：诗

别日何易会日难，山川悠远路漫漫。
郁陶思君未敢言，寄声浮云往不还。
涕零雨面毁容颜，谁能怀忧独不叹？
展诗清歌聊自宽，乐往哀来摧肺肝。
耿耿伏枕不能眠，披衣出户步东西，仰看星月观云间。
飞鸧晨鸣声可怜，留连顾怀不能存。
猛虎行
作者：曹丕
朝代：魏晋

与君媾新欢。托配于二仪。充列于紫微。升降焉可知。梧桐攀凤翼。云雨散洪池。
猛虎行
作者：曹丕
朝代：魏晋

与君媾新欢，托配于二仪。充列于紫微，升降焉可知。梧桐攀凤翼，云雨散洪池。
短歌行
作者：曹丕
朝代：魏晋

仰瞻帷幕。俯察几筵。其物如故。其人不存。神灵倐忽。弃我遐迁。靡瞻靡恃。泣涕连连。呦呦游鹿。衔草鸣麑。翩翩飞鸟。挟子巢栖。我独孤茕。怀此百离。忧心孔疚。莫我能知。人亦有言。忧令人老。嗟我白发。生一何早。长吟永叹。怀我圣考。曰仁者寿。胡不是保。
短歌行
作者：曹丕
朝代：魏晋

仰瞻帷幕，俯察几筵。其物如故，其人不存。神灵倏忽，弃我遐迁。靡瞻靡恃，泣涕连连。呦呦游鹿，衔草鸣麑。翩翩飞鸟，挟子巢栖。我独孤茕，怀此百离。忧心孔疚，莫我能知。人亦有言，忧令人老。嗟我白发，生一何早。长吟永叹，怀我圣考。曰仁者寿，胡不是保。
秋胡行
作者：曹丕
朝代：魏晋

尧任舜禹。当复何为。百兽率舞。凤凰来仪。得人则安。失人则危。唯贤知贤。人不易知。歌以咏言。诚不易移。鸣条之役。万举必全。明德通灵。降福自天。
秋胡行
作者：曹丕
朝代：魏晋

泛泛绿池。
中有浮萍。
寄身流波。
随风靡倾。
芙蓉含芳。
菡萏垂荣。
夕佩其英。
采之遗谁。
所思在庭。
双鱼比目。
鸳鸯交颈。
有美一人。
婉如清扬。
知音识曲。
善为乐方。
秋胡行二首
作者：曹丕
朝代：魏晋

尧任舜禹，当复何为。百兽率舞，凤凰来仪。得人则安，失人则危。唯贤知贤，人不易知。歌以咏言，诚不易移。鸣条之役，万举必全。明德通灵，降福自天。泛泛绿池，中有浮萍。寄身流波，随风靡倾。芙蓉含芳，菡萏垂荣。朝采其实，夕佩其英。采之遗谁，所思在庭。双鱼比目，鸳鸯交颈。有美一人，婉如清扬。知音识曲，善为乐方。
秋胡行二首·其一
作者：曹丕
朝代：魏晋

尧任舜禹，当复何为。百兽率舞，凤凰来仪。得人则安，失人则危。唯贤知贤，人不易知。歌以咏言，诚不易移。鸣条之役，万举必全。明德通灵，降福自天。
秋胡行二首·其二
作者：曹丕
朝代：魏晋

泛泛绿池，中有浮萍。寄身流波，随风靡倾。芙蓉含芳，菡萏垂荣。朝采其实，夕佩其英。采之遗谁，所思在庭。双鱼比目，鸳鸯交颈。有美一人，婉如清扬。知音识曲，善为乐方。
至广陵于马上作诗
作者：曹丕
朝代：魏晋

观兵临江水，水流何汤汤。戈矛成山林，玄甲耀日光。猛将怀暴怒，胆气正纵横。谁云江水广，一苇可以航。不战屈敌虏，戢兵称贤良。古公宅岐邑，实始剪殷商。孟献营虎牢，郑人惧稽颡。充国务耕殖，先零自破亡。兴农淮泗间，筑室都徐方。量宜运权略，六军咸悦康。岂如东山诗，悠悠多忧伤。
艳歌何尝行
作者：曹丕
朝代：魏晋

何尝快。独无忧。但当饮醇酒。炙肥牛。长兄为二千石。中兄被貂裘。小弟虽无官爵。鞍马{马反}{马反}。往来王侯长者游。但当在王侯殿上。快独摴蒲六博。对坐弹棋。男儿居世。各当努力。{？戚}迫日暮。殊不久留。少小相触抵。寒苦常相随。忿恚安足诤。吾中道与卿共别离。约身奉事君。礼节不可亏。上惭沧浪之天。下顾黄中小儿。奈何复老心皇皇。独悲谁能知。
艳歌何尝行
作者：曹丕
朝代：魏晋

何尝快。独无忧。但当饮醇酒。炙肥牛。长兄为二千石。中兄被貂裘。小弟虽无官爵。鞍马馺馺。往来王侯长者游。但当在王侯殿上。快独摴蒲六博。对坐弹棋。男儿居世。各当努力。蹙迫日暮。殊不久留。少小相触抵。寒苦常相随。忿恚安足诤。吾中道与卿共别离。约身奉事君。礼节不可亏。上惭沧浪之天。下顾黄口小儿。奈何复老心皇皇。独悲谁能知。
芙蓉池作
作者：曹丕
朝代：魏晋

乘辇夜行游，逍遥步西园。双渠相溉灌，嘉木绕通川。卑枝拂羽盖，修条摩苍天。惊风扶轮毂，飞鸟翔我前。丹霞夹明月，华星出云间。上天垂光采，五色一何鲜。寿命非松乔，谁能得神仙。遨游快心意，保己终百年。
芙蓉池作诗
作者：曹丕
朝代：魏晋

乘辇夜行游。逍遥步西园。双渠相溉灌。嘉木绕通川。卑枝拂羽盖。修条摩苍天。惊风扶轮毂。飞鸟翔我前。丹霞夹明月。华星出云间。上天垂光彩。五色一何鲜。寿命非松乔。谁能得神仙。遨游快心意。保己终百年。
芙蓉池作诗
作者：曹丕
朝代：魏晋

乘辇夜行游，逍遥步西园。双渠相溉灌，嘉木绕通川。卑枝拂羽盖，修条摩苍天。惊风扶轮毂，飞鸟翔我前。丹霞夹明月，华星出云间。上天垂光彩，五色一何鲜。寿命非松乔，谁能得神仙。遨游快心意，保己终百年。
董逃行
作者：曹丕
朝代：魏晋

晨背大河南辕。跋涉遐路漫漫。师徒百万哗喧。戈矛若林成山。旌旗拂日蔽天。
董逃行
作者：曹丕
朝代：魏晋

晨背大河南辕。跋涉遐路漫漫。师徒百万哗諠。戈矛若林成山。旌旗拂日蔽天。
见挽船士兄弟辞别诗
作者：曹丕
朝代：魏晋

郁郁河边树。青青野田草。舍我故乡客。将适万里道。妻子牵衣袂。抆泪沾怀抱。还附幼童子。顾托兄与嫂。辞诀未及终。严驾一何早。负笮引文舟。饱渴常不饱。谁令尔贫贱。咨嗟何所道。
见挽船士兄弟辞别诗
作者：曹丕
朝代：魏晋

郁郁河边树，青青野田草。舍我故乡客，将适万里道。妻子牵衣袂，抆泪沾怀抱。还附幼童子，顾托兄与嫂。辞诀未及终，严驾一何早。负笮引文舟，饱渴常不饱。谁令尔贫贱，咨嗟何所道。
诗
作者：曹丕
朝代：魏晋

兰芷生兮芙蓉披。
诗
作者：曹丕
朝代：魏晋

回头四向堂。
眼中无故人。
诗
作者：曹丕
朝代：魏晋

回头四向望，眼中无故人。
诗
作者：曹丕
朝代：魏晋

巾车出邺宫。
校猎东桥津。
重罝施密网。
䍐筚飘如云。
弯弓忽高驰。
一发连双麕。
诗
作者：曹丕
朝代：魏晋

巾车出邺宫，校猎东桥津。重罝施密网，䍐筚飘如云。弯弓忽高驰，一发连双麇。
诗
作者：曹丕
朝代：魏晋

王韩独何人。
翱翔随天涂。
诗
作者：曹丕
朝代：魏晋

王韩独何人，翱翔随天涂。
诗
作者：曹丕
朝代：魏晋

画舸覆堤。
诗
作者：曹丕
朝代：魏晋

绢绡白如雪。
轻华比蝉翼。
诗
作者：曹丕
朝代：魏晋

绢绡白如雪，轻华比蝉翼。
诗
作者：曹丕
朝代：魏晋

蜘蛛网户牖。
野草当阶生。
诗
作者：曹丕
朝代：魏晋

蜘蛛网户牖，野草当阶生。
诗
作者：曹丕
朝代：魏晋

行行游且猎。且猎路南隅。弯我乌号弓。骋我纤骊驹。走者贯锋镝。伏者值戈殳。白日未及移。手获三十余。
诗
作者：曹丕
朝代：魏晋

行行游且猎，且猎路南隅。弯我乌号弓，骋我纤骊驹。走者贯锋镝，伏者值戈殳。白日未及移，手获三十馀。
诗
作者：曹丕
朝代：魏晋

酒人献三清。
丝中列南厢。
诗
作者：曹丕
朝代：魏晋

酒人献三清，丝中列南厢。
钓竿行
作者：曹丕
朝代：魏晋

东越河济水。遥望大海涯。钓竿何珊珊。鱼尾何簁簁。行路之好者。芳饵欲何为。
钓竿行
作者：曹丕
朝代：魏晋

东越河济水，遥望大海涯。钓竿何珊珊，鱼尾何？？。行路之好者，芳饵欲何为。
钓竿行
作者：曹丕
朝代：魏晋
体裁：古风

东越河济水，遥望大海涯。钓竿何珊珊，鱼尾何𥱰𥱰。行路之好者，芳饵欲何为。
钓竿行
作者：曹丕
朝代：魏晋
体裁：古风

登山而远望，溪谷多所有。楩楠千馀尺，众草之盛茂。华叶耀人目，五色难可纪。雉雊山鸡鸣，虎啸谷风起。号罴当我道，狂顾动牙齿。
饮马长城窟行
作者：曹丕
朝代：魏晋

浮舟横大江。讨彼犯荆虏。武将齐贯錍。征人伐金鼓。长戟十万队。幽冀百石弩。发机若雷电。一发连四五。
饮马长城窟行
作者：曹丕
朝代：魏晋

浮舟横大江，讨彼犯荆虏。武将齐贯錍，征人伐金鼓。长戟十万队，幽冀百石弩。发机若雷电，一发连四五。
黎阳作诗
作者：曹丕
朝代：魏晋

千骑随风靡。万骑正龙骧。金鼓震上下。干戚纷纵横。白旄若素霓。丹旗发朱光。追思太王德。胥字识足臧。经历万岁林。行行到黎阳。
黎阳作诗
作者：曹丕
朝代：魏晋

奉辞罚罪遐征。晨过黎山巉峥。东济黄河金营。北观故宅顿倾。中有高楼亭亭。荆棘绕蕃丛生。南望果园青青。霜露惨凄宵零。彼桑梓兮伤情。
黎阳作诗
作者：曹丕
朝代：魏晋

朝发邺城。
夕宿韩陵。
霖雨载涂。
舆人困穷。
载驰载驱。
沐雨栉风。
舍我高殿。
何为泥中。
在昔周武。
爰暨公旦。
载主而征。
救民涂炭。
彼此一时。
唯天所赞。
我独何人。
能不靖乱。
黎阳作诗
作者：曹丕
朝代：魏晋

殷殷其雷。
蒙蒙其雨。
我徒我车。
涉此艰阻。
遵彼洹湄。
言刈其楚。
班之中路。
涂潦是御。
辚辚大车。
载低载昂。
嗷嗷仆夫。
载仆载僵。
蒙涂冒雨。
沾衣濡裳。
黎阳作诗三首
作者：曹丕
朝代：魏晋

朝发邺城，夕宿韩陵。霖雨载涂，舆人困穷。载驰载驱，沐雨栉风。舍我高殿，何为泥中。在昔周武，爰暨公旦。载主而征，救民涂炭。彼此一时，唯天所赞。我独何人，能不靖乱。殷殷其雷，濛濛其雨。我徒我车，涉此艰阻。遵彼洹湄，言刈其楚。班之中路，涂潦是御。辚辚大车，载低载昂。嗷嗷仆夫，载仆载僵。蒙涂冒雨，沾衣濡裳。
黎阳作诗三首·其一
作者：曹丕
朝代：魏晋

朝发邺城，夕宿韩陵。霖雨载涂，舆人困穷。载驰载驱，沐雨栉风。舍我高殿，何为泥中。在昔周武，爰暨公旦。载主而征，救民涂炭。彼此一时，唯天所赞。我独何人，能不靖乱。
黎阳作诗三首·其三
作者：曹丕
朝代：魏晋

千骑随风靡，万骑正龙骧。金鼓震上下，干戚纷纵横。白旄若素霓，丹旗发朱光。追思太王德，胥宇识足臧。经历万岁林，行行到黎阳。
黎阳作诗三首·其二
作者：曹丕
朝代：魏晋

殷殷其雷，濛濛其雨。我徒我车，涉此艰阻。遵彼洹湄，言刈其楚。班之中路，涂潦是御。辚辚大车，载低载昂。嗷嗷仆夫，载仆载僵。蒙涂冒雨，沾衣濡裳。
兰亭诗
作者：曹华
朝代：魏晋

愿与达人游，解结遨濠梁。狂吟任所适，浪流无何乡。
赠石崇诗
作者：曹嘉
朝代：魏晋

文武应时用，兼才在明哲。嗟嗟我石生，为国之俊杰。入侍于皇闼，出则登九列。威检肃青徐，风发宣吴裔。畴昔谬同位，情至过鲁卫。分离逾十载，思远心增结。愿子鉴斯诚，寒暑不逾契。
答东阿王诗
作者：曹彪
朝代：魏晋

盘径难怀抱，停驾与君诀。即车登北路，永叹寻先辙。
思友人诗
作者：曹摅
朝代：魏晋

密云翳阳景，霖潦淹庭除。严霜凋翠草，寒风振纤枯。凛凛天气清，落落卉木疏。感时歌蟋蟀，思贤咏白驹。情随玄阴滞，心与回飙俱。思心何所怀，怀我欧阳子。精义测神奥，清机发妙理。自我别旬朔，微言绝于耳。褰裳不足难，清扬未可俟。延首出阶檐，伫立增想似。
感旧诗
作者：曹摅
朝代：魏晋

富贵他人合，贫贱亲戚离。廉蔺门易轨，田窦相夺称。晨风集茂林，栖鸟去枯枝。今我唯困蒙，群士所背驰。乡人敦懿义，济济荫光仪。对宾颂有客，举觞咏露斯。临乐何所叹，素丝与路歧。
答赵景猷诗
作者：曹摅
朝代：魏晋

于铄赵生，载德相绍。挺此令嶷，素质皎皎。投迹清规，研思至道。拟秋厉节，晞春振藻。厉节伊何，如霜之荣。怀玉匿采，抱兰秘馨。藏器俟贾，潜秀养英。海蓄其流，山积其壤。表崇望显，源深润广。仰惟我友，含光昧爽。谁谓未章，今将宣朗。守真良难，知德者鲜。贤不闷时，乐在为善。陟彼弥高，流川日远。无忧不至，敦尔攸践。道有夷险，遇有通否。骥不称力，士贵所履。识归要会，岂嫌涂轨。苟非德义，于我糠秕。泉竭龙逝，树茂鸟聚。郁彼北林，招其侪侣。嗟我孤根，枝叶胥胥。岁寒靡托，远播江渚。济济京华，俊乂并凑。悠悠遐裔，我独是赴。哀此离群，悲彼孤陋。非无新好，人则惟旧。义著往叶，分珍来裔。庶几与子，终兹不叙。岂如冬夏，寒暑易节。斯诚既者，信不待誓。实望嘉赠，披怀发中。直谅未闻，属致谦冲。投于幽谷，诫之已崇。客过行云，虚其旋风。导以水柔，示以火急。宽猛相济，孰能企及。古人难慕，洪流叵挹。躯小裁博，余将焉袭。翟氏载离，陈张终辱。交以时利，胡能不黩。窃怪吾子，自疑末俗。愧以沙砾，何言金玉。
答赵景猷诗
作者：曹摅
朝代：魏晋
体裁：四言诗

于铄赵生，载德相绍。挺此令嶷，素质皎皎。投迹清规，研思至道。拟秋厉节，晞春振藻。（一章）厉节伊何，如霜之荣。怀玉匿采，抱兰秘馨。藏器俟贾，潜秀养英。（二章）海蓄其流，山积其壤。表崇望显，源深润广。仰惟我友，含光昧爽。谁谓未章，今将宣朗。（三章）守真良难，知德者鲜。贤不闷时，乐在为善。陟彼弥高，流川日远。无忧不至，敦尔攸践。（四章）道有夷险，遇有通否。骥不称力，士贵所履。识归要会，岂嫌涂轨。苟非德义，于我糠秕。（五章）泉竭龙逝，树茂鸟聚。郁彼北林，招其侪侣。嗟我孤根，枝叶胥胥。岁寒靡托，远播江渚。（六章）济济京华，俊乂并凑。悠悠遐裔，我独是赴。哀此离群，悲彼孤陋。非无新好，人则惟旧。（七章）义著往叶，分珍来裔。庶几与子，终兹不叙。岂如冬夏，寒暑易节。斯诚既者，信不待誓。（八章）实望嘉赠，披怀发中。直谅未闻，属致谦冲。投于幽谷，诫之已崇。客过行云，虚其旋风。（九章）导以水柔，示以火急。宽猛相济，孰能企及。古人难慕，洪流叵挹。躯小裁博，余将焉袭。（十章）翟氏载离，陈张终辱。交以时利，胡能不黩。窃怪吾子，自疑末俗。愧以沙砾，何言金玉。（十一章）
答赵景猷诗
作者：曹摅
朝代：魏晋
体裁：四言诗

季耿惟末，孟冬之初。大火颓流，日月其除。嗟我怀人，离群索居。山谷乖错，飞沈异涂。与尔同代，光景永殊。爱而不见，搔首踟蹰。出门仿佯，陟彼城隅。俯察绿水，仰瞻天衢。雍雍和雁，偏偏游凫。感物兴怀，愤思郁纡。（一章）修夜悠悠，寂寂闲处。情在心想，中宵寤语。有鸟自南，寄声谢汝。飞鸟难期，徒独延伫。（二章）精诚之至。崩城陨霜。韩凡丹青。化为鸳鸯。止必交颈。飞必双翔。愿言与汝。携手同行。情若比目。离如参商，遗梦想象。仿佛晖光。中心郁滞。伊怀永伤。（三章）素秋授终，玄节敬御。逝将离征，我整我车。命彼仆夫，驾言北徂。告别津裔，执手歧路。泛舟中流，□□载溯。临河叹逝，眷眷长顾。（四章）越登关阻，逾历山川。峻阜隆崇，流水泉泫。旷野冥莽，修涂泯绵。鸟鸣雍雍，木落缤翩。薄寒吹凄，微风交旋。惟时怆尔，悼物恻然。远思遥奕，近念因悁。良夜弗寐，嘉肴弗餐。停驾踟蹰，进路槃桓。心亦何为，顾怀所安。嗟行伊久，慨其永叹。气感异类，诚发心肝。离禽赴衡，偏鸟鸣轩。思如寻萦，莫知其端。（五章）古人罔极，今我不爽。愿言所钦，唯子靡两。情存口咏，心意目想。形游神还，身去意往。伫立不见，瞻望佛仿。婉娈西路，遗忧养养。（六章）人则惟旧，我好惟新。一日之隔，悠若三春。矧乃于别，越兼二旬。薄暮愁予，思亦终晨。耿耿不寐，媚兹良人。今也亡此，谁与独勤。夕宿路麋，朝发泽滨。良驷蹀足，轻车结轮。（七章）替脱俯仰，荏冉时驰。秋来冬及，节变岁移。蓁蓁之叶，漂然去枝。蔽芾丰草，殒其黄萎。无生不化，我心匪亏。眷眷屈生，哀彼乖离。迟迟杨子，哭此路歧。缱绻之情，鄙我人斯。达者无累，内顾何为。（八章）
答赵景猷诗
作者：曹摅
朝代：魏晋

泛舟洛川，济彼黄河。乘流浮荡，倏忽经过。孤柏亭亭，回山峨峨。水卉发藻，陵木扬葩。白芷舒华，绿英垂柯。游鳞交跃，翔鸟相和。俯玩璇濑，仰看琼华。顾想风人，伐檀山阿。存彼鱼人，沧浪之歌。邈邈沦漪，滔滔洪波。大道孔长，人生几何。俟渎之清，徒婴百罗。今我不乐，时将蹉跎。荡心肆志，与物无瑕。欢以卒岁，孰知其他。
赠欧阳建诗
作者：曹摅
朝代：魏晋
体裁：四言诗

嗟我良友，惟彦之选。弱冠参戎，既立南面。或踊而升，蔚焕其变。岂徒虚声，考绩畿甸。约政理繁，事省功辩。如何勿思，自我不见。乃命仆夫，北临其县。（一章）义阙三益，诫替离群。侧想谠言，愿同兰芬。谓芒盖高，载越其坟。涉境登朝，信惟惠君。烈烈威禁，肃如风云。谁言善蔽，在幽必闻。鹤鸣既和，好爵亦分。（二章）昔有豹产，实能魏郑。在汉黄邵，克堪敷政。著名上代，千载遗咏。仰瞻先踪，可不斯竞。方六七十，观化贤圣。分河跨土，于兹为盛。茂勉不堕，古人所病。（三章）汤汤洪川，朝宗于海。芒芒甫田，稼穑攸在。瞻彼南亩，勤血𨼊殆。鉴此长流，朝夕莫改。念兹在兹，非孰肯□。慎终如始，今问遂倍。（四章）
赠王弘远诗
作者：曹摅
朝代：魏晋

道贵无名，德尚寡欲。俗牧其华，我执其朴。人取其荣，余守其辱。穷巷湫隘，环堵浅局。肩墙弗暨，茅室不刘。潦必陵阶，雨则浸桷。仰惧濡首，俯惟涂足。妻孥之陋，如彼隶仆。布裳不衽，韦带三续。将乘白驹，归于空谷。隐士良苦，乐哉势族。尔乐伊何，志逸乐深。太府堂堂，闲房愔愔。旱不厌日，水不患霖。入欢卓氏，出玩秦针。宠妻怀目，嬖子娱心。华屏列曜，藻帐垂阴。缨黻流芳，罗襦解衿。嬿婉之求，一笑千金。忽彼苦诫，甘此所钦。言往不詶，秘其德音。采石他山，攻璞南荆。虽无和璧，冀收瑶琼。日月愈久，曾无玉声。倾心注耳，寂焉靡听。桃李不报，徒劳我诚。瑾不匿华，兰不秘馨。何惜纤翰，莫慰予情。
赠王弘远诗
作者：曹摅
朝代：魏晋
体裁：四言诗

道贵无名，德尚寡欲。俗牧其华，我执其朴。人取其荣，余守其辱。穷巷湫隘，环堵浅局。肩墙弗暨，茅室不刘。潦必陵阶，雨则浸桷。仰惧濡首，俯惟涂足。妻孥之陋，如彼隶仆。布裳不衽，韦带三续。将乘白驹，归于空谷。隐士良苦，乐哉势族。（一章）尔乐伊何，志逸乐深。太府堂堂，闲房愔愔。旱不厌日，水不患霖。入欢卓氏，出玩秦针。宠妻怀目，嬖子娱心。华屏列曜，藻帐垂阴。缨黻流芳，罗襦解衿。嬿婉之求，一笑千金。忽彼苦诫，甘此所钦。言往不詶，秘其德音。（二章）采石他山，攻璞南荆。虽无和璧，冀收瑶琼。日月愈久，曾无玉声。倾心注耳，寂焉靡听。桃李不报，徒劳我诚。瑾不匿华，兰不秘馨。何惜纤翰，莫慰予情。（三章）
赠石崇诗
作者：曹摅
朝代：魏晋

昂昂我牧，德惟人豪。作镇方岳，有徽其高。英风远扇，峻迹遐招。攻璞荆嵎，滋兰江皋。朝采芝蕙，夕玩琼瑶。岂乏䂥石，乃收艾萧。髦俊在位，多士盈朝。虽欣嘉愿，惧忝班僚。人亦有云，上明下直。匪唯具臣，谔谔在侧。谠言既奏，朝有正色。翰飞冲天，必假羽翼。咨余承乏，与属备职。曾无补益，徒竭心力。龙旗反旆，鸾驾回轼。愿寻尘轨，以除其逼。美兹高会，凭城临川。峻墉亢阁，层楼辟轩。远望长州，近察重泉。郁郁繁林，荡荡洪源。津人思济，舟士戏船。得厕大欢，屡蒙宾延。饮必酃绿，肴则时鲜。仰接温颜，俯听话言。嘉我乃遇，遭彼频烦。浮蓱依水，寄生附林。托根清流，委积重阴。愿树之茂，乐川之深。太阳移宿，葵藿倾心。至诚苟着，虽微难禁。况与夫子，利齐断金。敢敷中怀，贡之所钦。
赠石崇诗
作者：曹摅
朝代：魏晋

涓涓谷中泉，郁郁岩下林。泄泄群翟飞，咬咬春鸟吟。野次何索寞，薄暮愁人心。三军望稀盖，欢息有馀音。临肴忘肉味，对酒不能斟。人言重别离，斯情效于今。
赠石崇诗·其一
作者：曹摅
朝代：魏晋

昂昂我牧，德惟人豪。作镇方岳，有徽其高。英风远扇，峻迹遐招。攻璞荆嵎，滋兰江皋。朝采芝蕙，夕玩琼瑶。岂乏䂥石，乃收艾萧。髦俊在位，多士盈朝。虽欣嘉愿，惧忝班僚。
赠石崇诗·其一
作者：曹摅
朝代：魏晋
体裁：四言诗

昂昂我牧，德惟人豪。作镇方岳，有徽其高。英风远扇，峻迹遐招。攻璞荆嵎，滋兰江皋。朝采芝蕙，夕玩琼瑶。岂乏賨石，乃收艾萧。髦俊在位，多士盈朝。虽欣嘉愿，惧忝班僚。
赠石崇诗·其三
作者：曹摅
朝代：魏晋

美兹高会，凭城临川。峻墉亢阁，层楼辟轩。远望长州，近察重泉。郁郁繁林，荡荡洪源。津人思济，舟士戏船。得厕大欢，屡蒙宾延。饮必酃绿，肴则时鲜。仰接温颜，俯听话言。嘉我乃遇，遭彼频烦。
赠石崇诗·其二
作者：曹摅
朝代：魏晋

人亦有云，上明下直。匪唯具臣，谔谔在侧。谠言既奏，朝有正色。翰飞冲天，必假羽翼。咨余承乏，与属备职。曾无补益，徒竭心力。龙旗反旆，鸾驾回轼。愿寻尘轨，以除其逼。
赠石崇诗·其四
作者：曹摅
朝代：魏晋

浮蓱依水，寄生附林。托根清流，委积重阴。愿树之茂，乐川之深。太阳移宿，葵藿倾心。至诚苟着，虽微难禁。况与夫子，利齐断金。敢敷中怀，贡之所钦。
赠石荆州诗
作者：曹摅
朝代：魏晋

轗轲石行难，窈窕山道深。
赠韩德真诗四章
作者：曹摅
朝代：魏晋

赫赫显族，冠盖峨峨。葛延王室，蔹蔓帝家。如地之岳，如天之河。爰有韩生，体德逶迤。玉质含章，圭白无瑕。庇岳之崇，荫林之华。朝游龙泉，夕栖凤柯。同宿望舒，参辔羲和。弘曜日月，不荣若何。时不久留，日月其除。玄景嗟跎，忽沦桑榆。惜此寸阴，念彼白驹。昔齐骥踪，今则异涂。我顿吴坂，子亨天衢。尔足既骏，尔御亦殊。顾我驽蹇，能不踟蹰。取譬草木，假喻龙鱼。松以冬凋，兰以春芳。龙升在云，鱼沈于梁。大地未缀，华秀梓旁。倾质惠风，晞采朝阳。烬微难炽，根朽不长。爓不自烛，荣于何望。幽室谁照，冀子馀光。馀光不照，怨在贫妇。谷风遗旧，伐木敦友。嗟嗟人间，一薄一厚。时无展季，臧文何咎。萧生既没，谁与结绶。摄余衣冠，归守丘阜。平生之要，不忘在久。枉尔结驷，轼我垄亩。
赠韩德真诗四章
作者：曹摅
朝代：魏晋
体裁：四言诗

赫赫显族，冠盖峨峨。葛延王室，蔹蔓帝家。如地之岳，如天之河。爰有韩生，体德逶迤。玉质含章，圭白无瑕。庇岳之崇，荫林之华。朝游龙泉，夕栖凤柯。同宿望舒，参辔羲和。弘曜日月，不荣若何。（一章）时不久留，日月其除。玄景嗟跎，忽沦桑榆。惜此寸阴，念彼白驹。昔齐骥踪，今则异涂。我顿吴坂，子亨天衢。尔足既骏，尔御亦殊。顾我驽蹇，能不踟蹰。取譬草木，假喻龙鱼。（二章）松以冬凋，兰以春芳。龙升在云，鱼沈于梁。大地未缀，华秀梓旁。倾质惠风，晞采朝阳。烬微难炽，根朽不长。爓不自烛，荣于何望。幽室谁照，冀子馀光。（三章）馀光不照，怨在贫妇。谷风遗旧，伐木敦友。嗟嗟人间，一薄一厚。时无展季，臧文何咎。萧生既没，谁与结绶。摄余衣冠，归守丘阜。平生之要，不忘在久。枉尔结驷，轼我垄亩。（四章）
冬十月
作者：曹操
朝代：魏晋

孟冬十月，北风徘徊，天气肃清，繁霜霏霏。鵾鸡晨鸣，鸿雁南飞，鸷鸟潜藏，熊罴窟栖。钱镈停置，农收积场，逆旅整设，以通贾商。幸甚至哉！歌以咏志。
却东西门行
作者：曹操
朝代：魏晋
体裁：古风

鸿雁出塞北，乃在无人乡。举翅万里馀，行止自成行。冬节食南稻，春日复北翔。田中有转蓬，随风远飘扬。长与故根绝，万岁不相当。奈何此征夫，安得驱四方。戎马不解鞍，铠甲不离傍。冉冉老将至，何时返故乡。神龙藏深泉，猛兽步高冈。狐死归首丘，故乡安可忘。
却东西门行
作者：曹操
朝代：魏晋

鸿雁出塞北，乃在无人乡。举翅万馀里，行止自成行。冬节食南稻，春日复北翔。田中有转蓬，随风远飘扬。长与故根绝，万岁不相当。奈何此征夫，安得驱四方！戎马不解鞍，铠甲不离傍。冉冉老将至，何时返故乡？神龙藏深泉，猛兽步高冈。狐死归首丘，故乡安可忘！
善哉行
作者：曹操
朝代：魏晋
体裁：乐府曲辞

古公亶甫，积德垂仁。思弘一道，哲王于豳。太伯仲雍，王德之仁。行施百世，断发文身。伯夷叔齐，古之遗贤。让国不用，饿殂首山。智哉山甫，相彼宣王。何用杜伯，累我圣贤。齐桓之霸，赖得仲父。后任竖刁，虫流出户。晏子平仲，积德兼仁。与世沈德，未必思命。仲尼之世，主国为君。随制饮酒，扬波使臣。
善哉行
作者：曹操
朝代：魏晋
体裁：乐府曲辞

痛哉世人，见欺神仙。
善哉行
作者：曹操
朝代：魏晋
体裁：乐府曲辞

自惜身薄祜。夙贱罹孤苦。既无三徙教。不闻过庭语。其穷如抽裂。自以思所怙。虽怀一介志。是时其能与。守穷者贫贱。惋叹泪如雨。泣涕于悲夫。乞活安能睹。我愿于天穷。琅邪倾侧左。虽欲竭忠诚。欣公归其楚。快人由为叹。抱情不得叙。显行天教人。谁知莫不绪。我愿何时随。此叹亦难处。今我将何照于光曜。释衔不如雨。
善哉行其一
作者：曹操
朝代：魏晋

古公亶甫，积德垂仁。思弘一道，哲王于豳。太伯仲雍，王德之仁。行施百世，断发文身。伯夷叔齐，古之遗贤。让国不用，饿殂首山。智哉山甫，相彼宣王。何用杜伯，累我圣贤。齐桓之霸，赖得仲父。后任竖刁，虫流出户。晏子平仲，积德兼仁。与世沈德，未必思命。仲尼之世，主国为君。随制饮酒，扬波使官。
善哉行其三
作者：曹操
朝代：魏晋

朝日乐相乐，酣饮不知醉。悲弦激新声，长笛吹清气。弦歌感人肠，四坐皆欢悦。寥寥高堂上，凉风入我室。持满如不盈，有德者能卒。君子多苦心，所愁不但一。慊慊下白屋，吐握不可失。众宾饱满归，主人苦不悉。比翼翔云汉，罗者安所羁？冲静得自然，荣华何足为！
善哉行其二
作者：曹操
朝代：魏晋

自惜身薄祜，夙贱罹孤苦。既无三徙教，不闻过庭语。其穷如抽裂，自以思所怙。虽怀一介志，是时其能与！守穷者贫贱，惋叹泪如雨。泣涕于悲夫，乞活安能睹？我愿于天穷，琅邪倾侧左。虽欲竭忠诚，欣公归其楚。快人由为叹，抱情不得叙。显行天教人，谁知莫不绪。我愿何时随？此叹亦难处。今我将何照于光曜？释衔不如雨。
塘上行
作者：曹操
朝代：魏晋

蒲生我池中，其叶何离离。傍能行仁义，莫若妾自知。众口铄黄金，使君生别离。念君去我时，独愁常苦悲。想见君颜色，感结伤心脾。念君常苦悲，夜夜不能寐。莫以豪贤故，弃捐素所爱？莫以鱼肉贱，弃捐葱与薤？莫以麻枲贱，弃捐菅与蒯？出亦复何苦，入亦复何愁。边地多悲风，树木何修修！从君致独乐，延年寿千秋。
对酒
作者：曹操
朝代：魏晋
体裁：乐府曲辞

对酒歌。太平时。吏不呼门。王者贤且明。宰相股肱皆忠良。咸礼让。民无所争讼。三年耕有九年储。仓谷满盈。斑白不负戴。雨泽如此。百谷用成。却走马以粪其土田。爵公侯伯子男。咸爱其民。以黜陟幽明。子养有若父与兄。犯礼法。轻重随其刑。路无拾遗之私。囹圄空虚。冬节不断人。耄耋皆得以寿终。恩泽广及草木昆虫。
度关山
作者：曹操
朝代：魏晋
体裁：乐府曲辞

天地间。人为贵。立君牧民。为之执则。车辙马迹。经纬四极。黜陟幽明。黎庶繁息。于铄贤圣。总统邦域。封建五爵。井田刑狱。有燔丹书。无普赦赎。皋陶甫侯。何有失职。嗟哉后世。改制易律。劳民为君。役赋其力。舜漆食器。畔者十国。不及唐尧。采椽不斫。世叹伯夷。欲以厉俗。侈恶之大。俭为共德。许由推让。岂有讼曲。兼爱尚同。疏者为戚。
有南篇
作者：曹操
朝代：魏晋
体裁：句

南山有大石。
步出夏门行
作者：曹操
朝代：魏晋
体裁：古风

云行雨步，超越九江之皋。临观异同，心意怀游豫，不知当复何从？经过至我碣石，心惆怅我东海。
步出夏门行·其一·观沧海
作者：曹操
朝代：魏晋
体裁：诗

东临碣石，以观沧海。
水何澹澹，山岛竦峙。
树木丛生，百草丰茂。
秋风萧瑟，洪波涌起。
日月之行，若出其中；
星汉灿烂，若出其里。
幸甚至哉！歌以咏志。
步出夏门行·其四·龟虽寿
作者：曹操
朝代：魏晋
体裁：诗

神龟虽寿，犹有竟时；
腾蛇乘雾，终为土灰。
老骥伏枥，志在千里；
烈士暮年，壮心不已。
盈缩之期，不但在天；
养怡之福，可得永年。
幸甚至哉！歌以咏志。
步出夏门行·冬十月
作者：曹操
朝代：魏晋
体裁：四言诗

孟冬十月，北风徘徊。天气肃清，繁霜霏霏。鹍鸡晨鸣，鸿雁南飞。鸷鸟潜藏，熊罴窟栖。钱镈停置，农收积场。逆旅整设，以通贾商。幸甚至哉！歌以咏志。
步出夏门行·冬十月
作者：曹操
朝代：魏晋

孟冬十月，北风徘徊，天气肃清，繁霜霏霏。
鹍鸡晨鸣，鸿雁南飞，鸷鸟潜藏，熊罴窟栖。
钱镈停置，农收积场。
逆旅整设，以通贾商。
幸甚至哉！歌以咏志。
步出夏门行·土不同
作者：曹操
朝代：魏晋
体裁：四言诗

乡土不同，河朔隆冬。流澌浮漂，舟船行难。锥不入地，䒠藾深奥。水竭不流，冰坚可蹈。士隐者贫，勇侠轻非。心常叹怨，戚戚多悲。幸甚至哉！歌以咏志。
步出夏门行·土不同
作者：曹操
朝代：魏晋

乡土不同，河朔隆冬。流澌浮漂，舟船行难。锥不入地，蘴藾深奥。水竭不流，冰坚可蹈。士隐者贫，勇侠轻非。心常叹怨，戚戚多悲。幸甚至哉！歌以咏志。
步出夏门行冬十月
作者：曹操
朝代：魏晋

孟冬十月，北风徘徊，天气肃清，繁霜霏霏。鹍鸡晨鸣，鸿雁南飞，鸷鸟潜藏，熊罴窟栖。钱鎛停置，农收积场。逆旅整设，以通贾商。幸甚至哉！歌以咏志。
气出唱
作者：曹操
朝代：魏晋
体裁：乐府曲辞

驾六龙乘风而行。行四海外路。下之八邦。历登高山。临溪谷。乘云而行。行四海外。东到泰山。仙人玉女下来遨游。骖驾六龙饮玉浆。河水尽不东流。解愁腹饮玉浆。奉持行。东到蓬莱山。匕之天之门。王阙下引见得入。赤松相对。四面顾望。视正焜煌。开王心正兴其气。百道至。传告无穷。闭其口但当爱气。寿万年。东到海与天连。神仙之道。出窈入冥。常当专之。心恬憺无所愒欲。闭门坐自守。天与期气。愿得神之人。乘驾云车。骖驾白鹿。上到天之门。来赐神之药。跪受之敬神齐。当如此道自来。华阴山自以为大。高百丈浮云为之盖。仙人欲来。出随风列之雨。吹我洞箫。鼓瑟琴。何訚訚。酒与歌戏。今日相乐诚为乐。玉女起起舞移数时。鼓吹一保嘈嘈。从西北来时。仙道多驾烟乘云驾龙。郁何蓩蓩蓣蓣。遨游八极。乃到昆仑之山西王母侧。神仙金止玉亭。来者为谁。赤松王乔乃德旋之门。乐共饮食到黄昏。多驾合坐。万岁长。宜子孙。游君山甚为真。磪䃬砟硌尔自为神。乃到王母台，金阶玉为堂。芝草生殿傍。杀西厢客满堂。主人当行觞。坐者长寿遽何央。长乐。甫始宜孙子。常愿主人增年与天相守。
气出唱·其一
作者：曹操
朝代：魏晋
体裁：古风

华阴山，自以为大。高百丈，浮云为之盖。仙人欲来，出随风，列之雨。吹我洞箫，鼓瑟琴，何訚訚！酒与歌戏，今日相乐诚为乐。玉女起，起舞移数时。鼓吹一何嘈嘈。从西北来时，仙道多驾烟，乘云驾龙，郁何务务。遨游八极，乃到昆仑之山，西王母侧，神仙金止玉亭。来者为谁？赤松王乔，乃德旋之门。乐共饮食到黄昏。多驾合坐，万岁长，宜子孙。
气出唱·其三
作者：曹操
朝代：魏晋
体裁：古风

游君山，甚为真。崔嵬砟硌，尔自为神。乃到王母台，金阶玉为堂，芝草生殿旁。东西厢，客满堂。主人当行觞，坐者长寿遽何央。长乐甫始宜孙子。常愿主人增年，与天相守。
气出唱·其二
作者：曹操
朝代：魏晋
体裁：古风

驾六龙，乘风而行。行四海，路下之八邦。历登高山临溪谷，乘云而行。行四海外，东到泰山。仙人玉女，下来翱游。骖驾六龙饮玉浆。河水尽，不东流。解愁腹，饮玉浆。奉持行，东到蓬莱山，上至天之门。玉阙下，引见得入，赤松相对，四面顾望，视正焜煌。开玉心正兴，其气百道至。传告无穷闭其口，但当爱气寿万年。东到海，与天连。神仙之道，出窈入冥，常当专之。心恬澹，无所愒。欲闭门坐自守，天与期气。愿得神之人，乘驾云车，骖驾白鹿，上到天之门，来赐神之药。跪受之，敬神齐。当如此，道自来。
短歌行
作者：曹操
朝代：魏晋
体裁：乐府曲辞

周西伯昌。怀此圣德。三分天下。而有其二。修奉贡献。臣节不坠。崇侯谗之。是以拘系。后见赦原。赐之斧钺。得使征伐。为仲尼所称。逮及德行。犹奉事殷。论叙其美。齐桓之功。为霸之首。九合诸侯。一匡天下。一匡天下。不以兵车。正而不谲。其德传称。孔子所叹。并称夷吾。民受其恩。赐与庙胙。命无下拜。小白不敢尔。天威在颜咫尺。晋文亦霸。躬奉天王。受赐圭瓒。秬鬯彤弓。卢弓矢千。虎贲三百人。威服诸侯。师之所尊。八方闻之。名亚齐桓。河阳之会。诈称周王。是以其名纷葩。
短歌行
作者：曹操
朝代：魏晋
体裁：乐府曲辞

对酒当歌，人生几何。譬如朝露，去日苦多。慨当以慷，忧思难忘。何以解忧，唯有杜康。青青子衿，悠悠我心。但为君故，沉吟至今。呦呦鹿鸣，食野之苹。我有嘉宾，鼓瑟吹笙。明明如月，何时可掇。忧从中来，不可断绝。越陌度阡，枉用相存。契阔谈燕，心念旧恩。月明星稀，乌鹊南飞。绕树三匝，何枝可依。山不厌高，海不厌深。周公吐哺，天下归心。
短歌行
作者：曹操
朝代：魏晋
体裁：诗

对酒当歌，人生几何！譬如朝露，去日苦多。慨当以慷，忧思难忘。何以解忧？唯有杜康。青青子衿，悠悠我心。但为君故，沉吟至今。呦呦鹿鸣，食野之苹。我有嘉宾，鼓瑟吹笙。
明明如月，何时可掇？忧从中来，不可断绝。越陌度阡，枉用相存。契阔谈讌，心念旧恩。月明星稀，乌鹊南飞。绕树三匝，何枝可依？山不厌高，海不厌深。周公吐哺，天下归心。
秋胡行
作者：曹操
朝代：魏晋
体裁：乐府曲辞

愿登泰华山。神人共远游。愿登泰华山。神人共远游。经历昆仑山。到蓬莱。飘遥八极。与神人俱。思得神药。万岁为期。歌以言志。愿登泰华山。天地何长久。人道居之短。天地何长久。人道居之短。世言伯阳。殊不知老。赤松王乔。亦云得道。得之未闻。庶以寿考。歌以言志。天地何长久。明明日月光。何所不光昭。明明日月光。何所不光昭。二仪合圣化。贵者独人不。万国率土。莫非王臣。仁义为名。礼乐为荣。歌以言志。明明日月光。四时更逝去。昼夜以成岁。四时更逝去。昼夜以成岁。大人先天。而天弗违。不戚年往。世忧不治。存亡有命。虑之为蚩。歌以言志。四时更逝去。戚戚欲何念。欢笑意所之。戚戚欲何念。欢笑意所之。壮盛智惠。殊不再来。爱时进趣。将以惠谁。泛泛放逸。亦同何为。歌以言志。戚戚欲何念。
秋胡行
作者：曹操
朝代：魏晋
体裁：乐府曲辞

晨上散关山。此道当何难。晨上散关山。此道当何难。牛顿不起。车堕谷间。坐磐石之上。弹五弦之琴。作清角韵。意中迷烦。歌以言志。晨上散关山。有何三老公。卒来在我傍。有何三老公。卒来在我傍。负掩被裘。似非恒人。谓卿云何。困苦以自怨。徨徨所欲。来到此间。歌以言志。有何三老公。我居昆仑山。所谓者真人。我居昆仑山。所谓者真人。道深有可得。名山历观。遨游八极。枕石漱流饮泉。沉吟不决。遂上升天。歌以言志。我居昆仑山。去去不可追。长恨相牵攀。去去不可追。长恨相牵攀。夜夜安得寐。惆怅以自怜。正而不谲。乃赋依因。经传所过。西来所传。歌以言志。去去不可追。
秋胡行·其一
作者：曹操
朝代：魏晋

晨上散关山，此道当何难。晨上散关山，此道当何难。牛顿不起，车堕谷间。坐盘石之上，弹五弦之琴，作为清角韵。意中迷烦，歌以言志。晨上散关山。有何三老公，卒来在我傍，有何三老公，卒来在我傍。负揜被裘，似非恒人，谓卿云何困苦以自怨？徨徨所欲，来到此间？歌以言志。有何三老公。我居昆仑山，所谓者真人。我居昆仑山，所谓者真人。道深有可得，名山历观。遨游八极，枕石嗽流饮泉。沉吟不决，遂上升天，歌以言志。我居昆仑山。去去不可追，长恨相牵攀，去去不可追，长恨相牵攀。夜夜安得寐，惆怅以自怜。正而不谲，辞赋依因。经传所过，西来所传。歌以言志，去去不可追。
秋胡行·其一
作者：曹操
朝代：魏晋

晨上散关山，此道当何难！晨上散关山，此道当何难！牛顿不起，车堕谷间。
坐盘石之上，弹五弦之琴。
作为清角韵，意中迷烦。
歌以言志，晨上散关山。
有何三老公，卒来在我旁？有何三老公，卒来在我旁？负揜被裘，似非恒人。
谓卿云何困苦以自怨，徨徨所欲，来到此间？歌以言志，有何三老公？我居昆仑山，所谓者真人。
我居昆仑山，所谓者真人。
道深有可得。
名山历观，遨游八极，枕石漱流饮泉。
沈吟不决，遂上升天。
歌以言志，我居昆仑山。
去去不可追，长恨相牵攀。
去去不可追，长恨相牵攀。
夜夜安得寐，惆怅以自怜。
正而不谲，辞赋依因。
经传所过，西来所传。
歌以言志，去去不可追。
秋胡行·其一
作者：曹操
朝代：魏晋

晨上散关山，此道当何难！
晨上散关山，此道当何难！
牛顿不起，车堕谷间。
坐磐石之上，弹五弦之琴。
作为清角韵，意中迷烦。
歌以言志，晨上散关山。
有何三老公，卒来在我旁？
有何三老公，卒来在我旁？
负揜被裘，似非恒人。
谓卿云何困苦以自怨，徨徨所欲，来到此间？
歌以言志，有何三老公？
我居昆仑山，所谓者真人。
我居昆仑山，所谓者真人。
道深有可得。
名山历观，遨游八极，枕石漱流饮泉。
沈吟不决，遂上升天。
歌以言志，我居昆仑山。
去去不可追，长恨相牵攀。
去去不可追，长恨相牵攀。
夜夜安得寐，惆怅以自怜。
正而不谲，辞赋依因。
经传所过，西来所传。
歌以言志，去去不可追。
秋胡行·其二
作者：曹操
朝代：魏晋

愿登泰华山，神人共远游。
愿登泰华山，神人共远游。
经历昆仑山，到蓬莱。
飘遥八极，与神人俱。
思得神药，万岁为期。
歌以言志，愿登泰华山。
天地何长久！人道居之短。
天地何长久！人道居之短。
世言伯阳，殊不知老；赤松王乔，亦云得道。
得之未闻，庶以寿考。
歌以言志，天地何长久！明明日月光，何所不光昭！明明日月光，何所不光昭！二仪合圣化，贵者独人不？万国率土，莫非王臣。
仁义为名，礼乐为荣。
歌以言志，明明日月关。
四时更逝去，昼夜以成岁。
四时更逝去，昼夜以成岁。
大人先天而天弗违。
不戚年往，忧世不治。
存亡有命，虑之为蚩。
歌以言志，四时更逝去。
戚戚欲何念！欢笑意所之。
戚戚欲何念！欢笑意所之。
壮盛智愚，殊不再来。
爱时进趣，将以惠谁？泛泛放逸，亦同何为！歌以言志，戚戚欲何念！
精列
作者：曹操
朝代：魏晋
体裁：乐府曲辞

厥初生。造化之陶物。莫不有终期。莫不有终期。圣贤不能免。何为怀此忧。愿螭龙之驾。思想昆仑居。思想昆仑居。见欺于迂怪。志意在蓬莱。志意在蓬莱。周孔圣徂落。会稽以坟丘。会稽以坟丘。陶陶谁能度。君子以弗忧。年之暮奈何。时过时来微。
精列
作者：曹操
朝代：魏晋

厥初生，造划之陶物，莫不有终期。莫不有终期。圣贤不能免，何为怀此忧？愿螭龙之驾，思想昆仑居。思想昆仑居。见期于迂怪，志意在蓬莱。志意在蓬莱。周礼圣徂落，会稽以坟丘。会稽以坟丘。陶陶谁能度？君子以弗忧。年之暮奈何，时过时来微。
精列
作者：曹操
朝代：魏晋

厥初生，造化之陶物，莫不有终期。
莫不有终期。圣贤不能免，何为怀此忧？
愿螭龙之驾，思想昆仑居。
思想昆仑居。见期于迂怪，志意在蓬莱。
志意在蓬莱。周孔圣徂落，会稽以坟丘。
会稽以坟丘。陶陶谁能度？君子以弗忧。
年之暮奈何，时过时来微。
苦寒行
作者：曹操
朝代：魏晋
体裁：乐府曲辞

北上太行山，艰哉何巍巍。羊肠坂诘屈，车轮为之摧。树木何萧瑟，北风声正悲。熊罴对我蹲，虎豹夹路蹄。溪谷少人民，雪落何霏霏。延颈长叹息，远行多所怀。我心何怫郁，思欲一东归。水深桥梁绝，中路正徘徊。迷惑失故路，薄暮无宿栖。行行日已远，人马同时饥。担囊行取薪，斧冰持作糜。悲彼东山诗，悠悠使我哀。
苦寒行
作者：曹操
朝代：魏晋

北上太行山，艰哉何巍巍！羊肠坂诘屈，车轮为之摧。
树木何萧瑟！北风声正悲。
熊罴对我蹲，虎豹夹路啼。
溪谷少人民，雪落何霏霏！延颈长叹息，远行多所怀。
我心何怫郁？思欲一东归。
水深桥梁绝，中路正徘徊。
迷惑失故路，薄暮无宿栖。
行行日已远，人马同时饥。
担囊行取薪，斧冰持作糜。
悲彼东山诗，悠悠使我哀。
苦寒行
作者：曹操
朝代：魏晋
体裁：诗

北上太行山，艰哉何巍巍！羊肠坂诘屈，车轮为之摧。树木何萧瑟，北风声正悲。熊罴对我蹲，虎豹夹路啼。溪谷少人民，雪落何霏霏！延颈长叹息，远行多所怀。我心何怫郁，思欲一东归。水深桥梁绝，中路正徘徊。迷惑失故路，薄暮无宿栖。行行日已远，人马同时饥。担囊行取薪，斧冰持作糜。悲彼《东山》诗，悠悠使我哀。
董卓歌辞
作者：曹操
朝代：魏晋
体裁：乐府曲辞

德行不亏缺。变故自难常。郑康成行酒。伏地气绝。郭景图命尽于园桑。
董逃歌词
作者：曹操
朝代：魏晋

德行不亏缺，变故自难常。郑康成行酒，伏地气绝；郭景图命尽于园桑。
蒿里行
作者：曹操
朝代：魏晋
体裁：古风

关东有义士，兴兵讨群凶。初期会孟津，乃心在咸阳。军合力不齐，踌躇而雁行。势利使人争，嗣还自相戕。淮南弟称号，刻玺于北方。铠甲生虮虱，万姓以死亡。白骨露于野，千里无鸡鸣。生民百遗一，念之断人肠。
蒿里行
作者：曹操
朝代：魏晋

关东有义士，兴兵讨群凶。
初期会盟津，乃心在咸阳。
军合力不齐，踌躇而雁行。
势利使人争，嗣还自相戕。
淮南弟称号，刻玺于北方。
铠甲生虮虱，万姓以死亡。
白骨露于野，千里无鸡鸣。
生民百遗一，念之断人肠。
蒿里行
作者：曹操
朝代：魏晋

关东有义士，兴兵讨群凶。初期会盟津，乃心在咸阳。军合力不齐，踌躇而雁行。势利使人争，嗣还自相戕。淮南弟称号，刻玺于北方。铠甲生虮虱，万姓以死亡。白骨露於野，千里无鸡鸣。生民百遗一，念之断人肠。
蒿里行
作者：曹操
朝代：魏晋
体裁：诗

关东有义士，兴兵讨群凶。
初期会盟津，乃心在咸阳。
军合力不齐，踌躇而雁行。
势利使人争，嗣还自相戕。
淮南弟称号，刻玺於北方。
铠甲生虮虱，万姓以死亡。
白骨露于野，千里无鸡鸣。
生民百遗一，念之断人肠。
蒿里行
作者：曹操
朝代：魏晋

关东有义士，兴兵讨群凶。
初期会盟津，乃心在咸阳。
军合力不齐，踌躇而雁行。
势利使人争，嗣还自相戕。
淮南弟称号，刻玺於北方。
铠甲生虮虱，万姓以死亡。
白骨露於野，千里无鸡鸣。
生民百遗一，念之断人肠。
薤露
作者：曹操
朝代：魏晋
体裁：古风

惟汉二十世，所任诚不良。沐猴而冠带，知小而谋强。犹豫不敢断，因狩执君王。白虹为贯日，已亦先受殃。贼臣持国柄，杀主灭宇京。荡覆帝基业，宗庙以燔丧。播越西迁移，号泣而且行。瞻彼洛城郭，微子为哀伤。
薤露行
作者：曹操
朝代：魏晋
体裁：诗

惟汉廿二世，所任诚不良。沐猴而冠带，知小而谋强。犹豫不敢断，因狩执君王。白虹为贯日，己亦先受殃。贼臣持国柄，杀主灭宇京。荡覆帝基业，宗庙以燔丧。播越西迁移，号泣而且行。瞻彼洛城郭，微子为哀伤。
薤露行
作者：曹操
朝代：魏晋

惟汉廿二世，所任诚不良。沐猴而冠带，知小而谋疆。犹豫不敢断，因狩执君王。白虹为贯日，己亦先受殃。贼臣持国柄，杀主灭宇京。荡覆帝基业，宗庙以燔丧。播越西迁移，号泣而且行。瞻彼洛城郭，微子为哀伤。
观沧海
作者：曹操
朝代：魏晋
体裁：四言诗

东临碣石，以观沧海。水何澹澹，山岛竦峙。树木丛生，百草丰茂。秋风萧瑟，洪波涌起。日月之行，若出其中；星汉灿烂，若出其里。幸甚至哉，歌以咏志。
谣俗词
作者：曹操
朝代：魏晋

瓮中无斗储，发箧无尺缯。友来从我贷，不知所以应。
谣俗辞
作者：曹操
朝代：魏晋
体裁：古风

粒米不足舂，寸布不足缝。罂中无斗储，发箧无尺缯。友来从我贷，不知所以应。
陌上桑
作者：曹操
朝代：魏晋
体裁：乐府曲辞

驾虹霓。乘赤云。登彼九疑历玉门。济天汉。至昆仑。见西王母。谒东君。交赤松。及羡门。受要秘道爱精神。食芝英。饮醴泉。拄杖桂枝佩秋兰。绝人事。游浑元。若疾风游欻飘翩。景未移。行数千。寿如南山不忘愆。
饮马长城窟行
作者：曹操
朝代：魏晋
体裁：句

四时隐南山，子欲适西戎。
龟虽寿
作者：曹操
朝代：魏晋
体裁：四言诗

神龟虽寿，猷有竟时。腾蛇乘雾，终为土灰。老骥伏枥，志在千里；烈士暮年，壮心不已。盈缩之期，不但在天；养怡之福，可得永年。幸甚至哉，歌以咏志。
七哀
作者：曹植
朝代：魏晋

明月照高楼，流光正徘徊。上有愁思妇，悲叹有余哀。借问叹者谁，言是宕子妻。君行逾十年，孤妾常独栖。君若清路尘，妾若浊水泥。浮沉各异势，会合何时谐？愿为西南风，长逝入君怀。君怀良不开，贱妾当何依。
七哀诗
作者：曹植
朝代：魏晋

南方有障气。
晨鸟不得飞。
七哀诗
作者：曹植
朝代：魏晋

南方有障气，晨鸟不得飞。膏沐谁为容，明镜闇不治。
七哀诗
作者：曹植
朝代：魏晋

明月照高楼，流光正徘徊。上有愁思妇，悲叹有余哀。借问叹者谁？言是宕子妻。君行逾十年，孤妾常独栖。君若清路尘，妾若浊水泥。浮沉各异势，会合何时谐？愿为西南风，长逝入君怀。君怀良不开，贱妾当何依？
七哀诗
作者：曹植
朝代：魏晋

明月照高楼，流光正徘徊。上有愁思妇，悲叹有馀哀。借问叹者谁，言是宕子妻。君行踰十年，孤妾常独栖。君若清路尘，妾若浊水泥。浮沉各异势，会合何时谐。愿为西南风，长逝入君怀。君怀良不开，贱妾当何依。
七哀诗
作者：曹植
朝代：魏晋
体裁：诗

明月照高楼，流光正徘徊。
上有愁思妇，悲叹有馀哀。
借问叹者谁？言是宕子妻。
君行逾十年，孤妾常独栖。
君若清路尘，妾若浊水泥。
浮沉各异势，会合何时谐？
愿为西南风，长逝入君怀。
君怀良不开，贱妾当何依？
七哀诗
作者：曹植
朝代：魏晋

明月照高楼，流光正徘徊。
上有愁思妇，悲叹有馀哀。
借问叹者谁？言是荡子妻。
君行逾十年，孤妾常独栖。
君若清路尘，妾若浊水泥：浮沈各异势，会合何时谐？愿为西南风，长逝入君怀。
君怀良不开，贱妾当何依！南方有瘴气，晨鸟不得飞。
七哀诗
作者：曹植
朝代：魏晋

膏沐谁为容。
明镜闇不治。
七哀诗·其一
作者：曹植
朝代：魏晋

南方有障气，晨鸟不得飞。
七哀诗·其二
作者：曹植
朝代：魏晋

膏沐谁为容，明镜闇不治。
七步诗
作者：曹植
朝代：魏晋
体裁：诗

煮豆持作羹，漉菽以为汁。
萁在釜下燃，豆在釜中泣。
本自同根生，相煎何太急？
七步诗
作者：曹植
朝代：魏晋

煮豆持作羹，漉豉以为汁。
萁向釜下然，豆在釜中泣。
本是同根生，相煎何太急！煮豆燃豆萁，豆在釜中泣。
本是同根生，相煎何太急。
七步诗
作者：曹植
朝代：魏晋

煮豆持作羹，漉豉以为汁。萁在釜下然，豆在釜中泣。本是同根生，相煎何太急。
七步诗
作者：曹植
朝代：魏晋

煮豆燃豆萁，豆在釜中泣。
本是同根生，相煎何太急？
煮豆持作羹，漉菽以为汁。
萁在釜下燃，豆在釜中泣。
本自同根生，相煎何太急？
七步诗
作者：曹植
朝代：魏晋

煮豆燃豆萁，豆在釜中泣。本是同根生，相煎何太急？（版本一）煮豆持作羹，漉菽以为汁。（菽一作：豉）萁在釜下燃，豆在釜中泣。本自同根生，相煎何太急？（版本二）
三良诗
作者：曹植
朝代：魏晋

功名不可为。忠义我所安。秦穆先下世。三臣皆自残。生时等荣乐。既没同忧患。谁言捐躯易。杀身诚独难。揽涕登君墓。临穴仰天叹。长夜何冥冥。一往不复还。黄鸟为悲鸣。哀哉伤肺肝。
三良诗
作者：曹植
朝代：魏晋

功名不可为，忠义我所安。秦穆先下世，三臣皆自残。生时等荣乐，既没同忧患。谁言捐躯易，杀身诚独难。揽涕登君墓，临穴仰天叹。长夜何冥冥，一往不复还。黄鸟为悲鸣，哀哉伤肺肝。
三良诗
作者：曹植
朝代：魏晋

功名不可为，忠义我所安。
秦穆先下世，三臣皆自残。
生时等荣乐，既没同忧患。
谁言捐躯易？杀身诚独难！揽涕登君墓，临穴仰天叹。
长夜何冥冥，一往不复还。
黄鸟为悲鸣，哀哉伤肺肝。
丹霞蔽日行
作者：曹植
朝代：魏晋

封为昏乱，虐残中正。
周室何隆，一门三圣。
牧野致功，天亦革命。
汉祚之兴，阶秦之衰。
虽有南面，王道陵夷。
炎光再幽，殄灭无遗。
丹霞蔽日行
作者：曹植
朝代：魏晋

纣为昏乱，虐残忠正。周室何隆，一门三圣。牧野致功，天亦革命。汉祚之兴，阶秦之衰。虽有南面，王道陵夷。炎光再幽，殄灭无遗。
乐府
作者：曹植
朝代：魏晋

墨出青松烟。
笔出狡兔翰。
古人感鸟迹。
文字有改判。
乐府
作者：曹植
朝代：魏晋

墨出青松烟，笔出狡免翰。
古人感鸟迹，文字有改判。
乐府
作者：曹植
朝代：魏晋

巢许蔑四海。
商贾争一钱。
乐府
作者：曹植
朝代：魏晋

市肉取肥。
酤酒取醇。
交觞接杯。
以致殷懃。
乐府
作者：曹植
朝代：魏晋

所赍千金剑。
通犀间碧玙。
翡翠饰鸡必。
标首明月珠。
乐府
作者：曹植
朝代：魏晋

橙橘枇杷。
甘蔗代出。
乐府
作者：曹植
朝代：魏晋

胶漆至坚。浸之则离。皎皎素丝。溺色染移。君不我弃。谗人所为。
乐府
作者：曹植
朝代：魏晋

胶漆至坚，浸之则离。皎皎素丝，溺色染移。君不我弃，谗人所为。市肉取肥，酤酒取醇。交觞接杯，以致慇勤。
乐府
作者：曹植
朝代：魏晋

鲂䐪熊掌。
豹胎龟肠。
乐府·其一
作者：曹植
朝代：魏晋

胶漆至坚，浸之则离。皎皎素丝，溺色染移。君不我弃，谗人所为。
乐府·其七
作者：曹植
朝代：魏晋

巢许蔑四海，商贾争一钱。
乐府·其三
作者：曹植
朝代：魏晋

鲂䐪熊掌，豹胎龟肠。
乐府·其二
作者：曹植
朝代：魏晋

市肉取肥，酤酒取醇。交觞接杯，以致慇勤。
乐府·其五
作者：曹植
朝代：魏晋

橙橘枇杷，甘蔗代出。
乐府·其八
作者：曹植
朝代：魏晋

所赍千金剑，通犀间碧玙。翡翠饰鸡必，标首明月珠。
乐府·其六
作者：曹植
朝代：魏晋

墨出青松烟，笔出狡兔翰。古人感鸟迹，文字有改判。
乐府·其六
作者：曹植
朝代：魏晋

墨出青松烟，笔出狡兔翰。古人感鸟迹，文字有改判。所赍千金剑，通犀间碧玙。翡翠饰鸡必，标首明月珠。
乐府·其十
作者：曹植
朝代：魏晋

金樽玉杯不能使薄酒更厚。
五游咏
作者：曹植
朝代：魏晋

九州不足步。愿得凌云翔。逍遥八纮外。游目历遐荒。披我丹霞衣。袭我素霓裳。华盖芬晻蔼。六龙仰天骧。曜灵未移景。倏忽造昊苍。阊阖启丹扉。双阙曜朱光。徘徊文昌殿。登陟太微堂。上帝休西棂。羣后集东厢。带我琼瑶佩。漱我沆瀣浆。踟蹰玩灵芝。徙倚弄华芳。王子奉仙药。羡门进奇方。服食享遐纪。延寿保无疆。
五游咏
作者：曹植
朝代：魏晋

九州不足步，愿得凌云翔。逍遥八纮外，游目历遐荒。披我丹霞衣，袭我素霓裳。华盖芬晻蔼，六龙仰天骧。曜灵未移景，倏忽造昊苍。阊阖启丹扉，双阙曜朱光。徘徊文昌殿，登陟太微堂。上帝休西棂，群后集东厢。带我琼瑶佩，漱我沆瀣浆。踟蹰玩灵芝，徙倚弄华芳。王子奉仙药，羡门进奇方。服食享遐纪，延寿保无疆。
五游篇
作者：曹植
朝代：魏晋

九州不足步，愿得凌云翔。
逍遥八纮外，游目历遐荒。
披我丹霞衣，袭我素霓裳。
华盖纷暗蔼，六龙仰天骧。
曜灵未移景，倏忽造昊苍。
阊阖启丹扉，双阙曜朱光。
徘徊文昌殿，登陟太微堂。
上帝休西棂，群后集东厢。
带我琼瑶佩，漱我沆瀣浆。
蜘蹶玩灵芝。
徙倚弄华芳。
王子奉仙药，羡门进奇方。
服食享遐纪，延寿保无疆。
亟出行
作者：曹植
朝代：魏晋

蒙雾犯风尘。
仙人篇
作者：曹植
朝代：魏晋

仙人揽六着。
对博太山隅。
湘娥拊琴瑟。
秦女吹笙竽。
玉樽盈桂酒。
河伯献神鱼。
四海一何局。
九州安所知。
韩终与王乔。
要我于天衢。
万里不足步。
轻举凌太虚。
飞腾踰景云。
高风吹我躯。
回驾观紫薇。
与帝合灵符。
阊阖正嵯峨。
双阙万丈余。
玉树扶道生。
白虎夹门枢。
驱风游四海。
东过王母庐。
俯观五岳闲。
人生如寄居。
潜光养羽翼。
进趋且徐徐。
不见轩辕氏。
乘龙出鼎湖。
徘徊九天上。
与尔长相须。
仙人篇
作者：曹植
朝代：魏晋

仙人揽六着，对博太山隅。
湘娥抚琴瑟，秦女吹笙竿。
玉樽盈桂酒，河伯献神色。
四海一何局，九州安所知？韩终与王乔，要我于天挈衢。
万里不足步，轻举凌太虚。
飞腾逾景云，高风吹我躯。
回驾观紫微，与帝合灵符。
阎阅自嵯峨，双阙万丈馀。
玉树扶道生，白虎夹门枢。
驱风游四海，东过王母庐。
俯观五岳间，人生如寄居。
潜光养羽翼，进趣且徐徐。
不见昔轩辕，升龙出鼎湖。
徘徊九天下，与尔长相须。
仙人篇
作者：曹植
朝代：魏晋

仙人揽六箸，对博太山隅。湘娥拊琴瑟，秦女吹笙竽。玉樽盈桂酒，河伯献神鱼。四海一何局，九州安所如。韩终与王乔，要我于天衢。万里不足步，轻举凌太虚。飞腾逾景云，高风吹我躯。回驾观紫微，与帝合灵符。阊阖正嵯峨，双阙万丈余。玉树扶道生，白虎夹门枢。驱风游四海，东过王母庐。俯观五岳间，人生如寄居。潜光养羽翼，进趣且徐徐。不见昔轩辕，升龙出鼎湖。徘徊九天下，与尔长相须。
仙人篇
作者：曹植
朝代：魏晋
体裁：诗

仙人揽六箸，对博太山隅。
湘娥拊琴瑟，秦女吹笙竽。
玉樽盈桂酒，河伯献神鱼。
四海一何局，九州安所如。
韩终与王乔，要我于天衢。
万里不足步，轻举凌太虚。
飞腾逾景云，高风吹我躯。
回驾观紫微，与帝合灵符。
阊阖正嵯峨，双阙万丈馀。
玉树扶道生，白虎夹门枢。
驱风游四海，东过王母庐。
俯观五岳间，人生如寄居。
潜光养羽翼，进趣且徐徐。
不见昔轩辕，升龙出鼎湖。
徘徊九天下，与尔长相须。
仙人篇
作者：曹植
朝代：魏晋

仙人揽六著，对博太山隅。湘娥拊琴瑟，秦女吹笙竽。玉樽盈桂酒，河伯献神鱼。四海一何局，九州安所如。韩终与王乔，要我于天衢。万里不足步，轻举凌太虚。飞腾踰景云，高风吹我躯。回驾观紫薇，与帝合灵符。阊阖正嵯峨，双阙万丈馀。玉树扶道生，白虎夹门枢。驱风游四海，东过王母庐。俯观五岳閒，人生如寄居。潜光养羽翼，进趋且徐徐。不见轩辕氏，乘龙出鼎湖。徘徊九天上，与尔长相须。
代刘勋妻王氏杂诗
作者：曹植
朝代：魏晋

谁言去妇薄，去妇情更重。千里不唾井，况乃昔所奉。远望未为遥，踟蹰不得共。
代刘勋妻王长杂诗
作者：曹植
朝代：魏晋

谁言去妇薄。去妇情更重。千里不唾井。况乃昔所奉。远望未为遥。踟蹰不得共。
侍太子坐
作者：曹植
朝代：魏晋

白日曜青春，时雨静飞尘。
寒冰辟炎景，凉风飘我身。
清醴盈金殇，肴馔纵横陈。
齐人进奇乐，歌者出西秦。
翩翩我公子，机巧忽若神。
侍太子坐诗
作者：曹植
朝代：魏晋

白日曜青春。时雨静飞尘。寒冰辟炎景。凉风飘我身。清醴盈金觞。肴馔纵横陈。齐人进奇乐。歌者出西秦。翩翩我公子。机巧忽若神。
侍太子坐诗
作者：曹植
朝代：魏晋

白日曜青春，时雨静飞尘。寒冰辟炎景，凉风飘我身。清醴盈金觞，肴馔纵横陈。齐人进奇乐，歌者出西秦。翩翩我公子，机巧忽若神。
元会诗
作者：曹植
朝代：魏晋

初岁元祚，吉日惟良。
乃为嘉会，宴此高堂。
[尊卑列叙，典而有章。
]衣裳鲜洁，黼黻玄黄。
[清酤盈爵，中坐腾光。
]珍膳杂沓，充溢圆方。
[笙磬既设，筝瑟俱张。
悲歌厉响，咀嚼清商。
]俯视文轩，仰瞻华梁。
愿保兹善，千载为常。
欢笑尽娱，乐哉未央，皇室荣贵，寿考无疆。
公宴诗
作者：曹植
朝代：魏晋

公子敬爱客，终宴不知疲。清夜游西园，飞盖相追随。明月澄清影，列宿正参差。秋兰被长坂，朱华冒绿池。潜鱼跃清波，好鸟鸣高枝。神飙接丹毂，轻辇随风移。飘飖放志意，千秋长若斯。
公宴诗
作者：曹植
朝代：魏晋

公子敬爱客，终宴不知疲。
清夜游西园，飞盖相追随。
明月澄清影，列宿正参差。
秋兰被长坂，朱华昌绿池。
潜鱼跃清波，好鸟鸣高技。
神飚接丹毂，轻荤随风移。
飘飖放志意，千古长若斯。
公燕诗
作者：曹植
朝代：魏晋

公子敬爱客。终宴不知疲。清夜游西园。飞盖相追随。明月澄清影。列宿正参差。秋兰被长坂。朱华冒绿池。潜鱼跃清波。好鸟鸣高枝。神飚接丹毂。轻辇随风移。飘飖放志意。千秋长若斯
出妇赋
作者：曹植
朝代：魏晋

[妥十五而束带，辞父母而适人。
]以才薄之陋质，奉君子之清尘。
承颜色以接意，恐疏贱而不亲。
悦新婚而忘妾，哀爱惠之中零。
遂摧颓而失望，退幽屏于下庭。
痛一旦而见弃，心忉忉以悲惊。
衣入门之初服，背床室而出征。
攀仆御而登车，左右悲而失声。
嗟冤结而无诉，乃愁苦以长穷。
恨无愆而见弃，悼君施之不终。
升天行
作者：曹植
朝代：魏晋

乘蹻追术士。远之蓬莱山。灵液飞素波。兰桂上参天。玄豹游其下。翔鹍戏其巅。乘风忽登举。彷佛见众仙。
升天行
作者：曹植
朝代：魏晋

乘蹻追术士，远之蓬莱山。灵液飞素波，兰桂上参天。玄豹游其下，翔鹍戏其巅。乘风忽登举，彷佛见众仙。扶桑之所出，乃在朝阳溪。中心陵苍昊，布叶盖天涯。日出登东干，既夕没西枝。愿得纡阳辔，回日使东驰。
升天行
作者：曹植
朝代：魏晋

扶桑之所出。
乃在朝阳溪。
中心陵苍昊。
布叶盖天涯。
日出登东干。
既夕没西枝。
愿得纡阳辔。
回日使东驰。
升天行·其一
作者：曹植
朝代：魏晋

乘蹻追术士，远之蓬莱山。灵液飞素波，兰桂上参天。玄豹游其下，翔鹍戏其巅。乘风忽登举，彷佛见众仙。
升天行·其二
作者：曹植
朝代：魏晋

扶桑之所出，乃在朝阳溪。中心陵苍昊，布叶盖天涯。日出登东干，既夕没西枝。愿得纡阳辔，回日使东驰。
升天行二首
作者：曹植
朝代：魏晋

其一乘蹻追术士，远之蓬莱山。
灵液飞素波，兰桂上参天。
玄豹游其下，翔鹍戏其颠。
乘风忽登举，仿佛见众仙。
其二扶桑之所出，乃在朝阳溪。
中心陵苍昊，布叶盖天涯。
日出登东干，既夕没西枝。
愿得纡阳辔，回日使东驰。
又赠丁仪王桀
作者：曹植
朝代：魏晋

从军度函谷，驱马过西京。
山岑高无极，泾渭扬浊清。
壮哉帝王居，佳丽殊百城。
贝阙出浮云，承露概（泰）[太]清。
皇佐扬天惠，四海无交兵。
权家虽爱胜，全国为令名。
君子在末位，不能歌德声。
丁生怨在朝，王子欢自营。
欢怨非贞则，中和诚可经。
吁嗟篇
作者：曹植
朝代：魏晋

吁嗟此转蓬，居世何独然。长去本根逝，夙夜无休闲。东西经七陌，南北越九阡。卒遇回风起，吹我入云间。自谓终天路，忽然下沉渊。惊飙接我出，故归彼中田。当南而更北，谓东而反西。宕宕当何依，忽亡而复存。飘飘周八泽，连翩历五山。流转无恒处，谁知吾苦艰。愿为中林草，秋随野火燔。糜灭岂不痛，愿与株荄连。
吁嗟篇
作者：曹植
朝代：魏晋

吁嗟此转蓬，居世何独然。长去本根逝，宿夜无休閒。东西经七陌，南北越九阡。卒遇回风起，吹我入云间。自谓终天路，忽然下沉渊。惊飙接我出，故归彼中田。当南而更北，谓东而反西。宕宕当何依，忽亡而复存。飘飖周八泽，连翩历五山。流转无恒处，谁知吾苦艰。愿为中林草，秋随野火燔。糜灭岂不痛，愿与根荄连。
吁嗟篇
作者：曹植
朝代：魏晋
体裁：诗

吁嗟此转蓬，居世何独然。
长去本根逝，宿夜无休闲。
东西经七陌，南北越九阡。
卒遇回风起，吹我入云间。
自谓终天路，忽然下沉渊。
惊飙接我出，故归彼中田。
当南而更北，谓东而反西。
宕宕当何依，忽亡而复存。
飘飖周八泽，连翩历五山。
流转无恒处，谁知吾苦艰。
愿为中林草，秋随野火燔。
糜灭岂不痛，愿与根荄连。
吁嗟篇
作者：曹植
朝代：魏晋

吁嗟此转蓬，居世何独然！长去本根逝，宿夜无休闲。
东西经七陌，南北越九阡。
卒遇回风起，吹我入云间。
自谓终天路，忽然下沈泉。
惊飚接我出，故归彼中田。
当南而更北，谓东而反西。
宕宕当何依，忽亡而复存。
飘飖周八泽，连翩历五山。
流转无恒处，谁知吾苦艰！愿为中林草，秋随野火燔。
糜灭岂不痛，愿与根黄连。
名都篇
作者：曹植
朝代：魏晋

名都多妖女，京洛出少年。宝剑值千金，被服丽且鲜。斗鸡东郊道，走马长楸间。驰骋未能半，双兔过我前。揽弓捷鸣镝，长驱上南山。左挽因右发，一纵两禽连。余巧未及展，仰手接飞鸢。观者咸称善，众工归我妍。归来宴平乐，美酒斗十千。脍鲤臇胎鰕，炮鳖炙熊蹯。鸣俦啸匹侣，列坐竟长筵。连翩击鞠壤，巧捷惟万端。白日西南驰，光景不可攀。云散还城邑，清晨复来还。
名都篇
作者：曹植
朝代：魏晋

名都多妖女，京洛出少年。
宝剑值千金，被服丽且鲜，斗鸡东郊道，走马长楸间。
驰骋未能半，双兔过我前。
揽弓捷鸣镝，长驱上南山。
左挽因右发，一纵两禽连。
馀巧未及展，仰手接飞鸢。
观者咸称善，众工归我妍。
归来宴平乐，美酒斗十千。
脍鲤臇胎鰕，炮鳖炙熊蹯。
鸣俦啸匹侣，列坐竟长筵，连翩击鞠壤，巧捷惟万端。
白日西南驰，光景不可攀。
云散还城邑，清晨复来还。
名都篇
作者：曹植
朝代：魏晋
体裁：诗

名都多妖女，京洛出少年。
宝剑直千金，被服丽且鲜。
斗鸡东郊道，走马长楸间。
驰骋未能半，双兔过我前。
揽弓捷鸣镝，长驱上南山。
左挽因右发，一纵两禽连。
馀巧未及展，仰手接飞鸢。
观者咸称善，众工归我妍。
归来宴平乐，美酒斗十千。
脍鲤臇胎虾，寒鳖炙熊蹯。
鸣俦啸匹侣，列坐竟长筵。
连翩击踘壤，巧捷惟万端。
白日西南驰，光景不可攀。
云散还城邑，清晨复来还。
名都篇
作者：曹植
朝代：魏晋

名都多妖女，京洛出少年。宝剑直千金，被服丽且鲜。斗鸡东郊道，走马长楸间。驰骋未能半，双兔过我前。揽弓捷鸣镝，长驱上南山。左挽因右发，一纵两禽连。馀巧未及展，仰手接飞鸢。观者咸称善，众工归我妍。归来宴平乐，美酒斗十千。脍鲤臇胎虾，炮鳖炙熊蹯。鸣俦啸匹侣，列坐竟长筵。连翩击鞠壤，巧捷惟万端。白日西南驰，光景不可攀。云散还城邑，清晨复来还。
君子行
作者：曹植
朝代：魏晋

君子防未然，不处嫌疑间。瓜田不纳履，李下不正冠。嫂叔不亲授，长幼不比肩。劳谦得其柄，和光甚独难。周公下白屋，吐哺不及餐。一沐三握发，后世称圣贤。
吹云赞
作者：曹植
朝代：魏晋
体裁：四言诗

天地变化，是生神物。吹云吐润，浮气蓊郁。
善哉行
作者：曹植
朝代：魏晋

如彼翰鸟。或飞戾天。
善哉行
作者：曹植
朝代：魏晋

如彼翰鸟，或飞戾天。
善哉行二首
作者：曹植
朝代：魏晋

来日大难，口燥唇干。今日相乐，皆当喜欢。经历名山，芝草翩翩。仙人王乔，奉药一丸。自惜袖短，内手知寒。惭无灵辄，以救赵宣。月没参横，北斗阑干。亲友在门，饥不及餐。如彼翰鸟，或飞戾天。
喜雨诗
作者：曹植
朝代：魏晋

天覆何弥广。苞育此羣生。弃之必憔悴。惠之则滋荣。庆云从北来。郁述西南征。时雨中夜降。长雷周我庭。嘉种盈膏壤。登秋毕有成。
喜雨诗
作者：曹植
朝代：魏晋
体裁：古风

天覆何弥广，苞育此群生。弃之必憔悴，惠之则滋荣。庆云从北来，郁述西南征。时雨中夜降，长雷周我庭。嘉种盈膏壤，登秋毕有成。
嘉禾讴
作者：曹植
朝代：魏晋

猗猗嘉禾。惟谷之精。其洪盈箱。协穗殊茎。昔生周朝。今植魏庭。献之庙堂。以昭厥灵。
嘉禾讴
作者：曹植
朝代：魏晋

猗猗嘉禾，惟谷之精。其洪盈箱，协穗殊茎。昔生周朝，今植魏庭。献之庙堂，以昭厥灵。
四言诗
作者：曹植
朝代：魏晋

华屏列曜。藻帐垂阴。
四言诗
作者：曹植
朝代：魏晋

高谈虚论。问彼道原。
圣皇篇
作者：曹植
朝代：魏晋

圣皇应历数。正康帝道休。九州咸宾服。威德洞八幽。三公奏诸公。不得久淹留。蕃位任至重。旧章咸率由。侍臣省文奏。陛下体仁慈。沉吟有爱恋。不忍听可之。迫有官典宪。不得顾恩私。诸王当就国。玺绶何累缞。便时舍外殿。宫省寂无人。主上增顾念。皇母怀苦辛。何以为赠赐。倾府竭宝珍。文钱百亿万。采帛若烟云。乘舆服御物。锦罗与金银。龙旗垂九旒。羽盖参班轮。诸王自计念。无功荷厚德。思一効筋力。糜躯以报国。鸿胪拥节卫。副使随经营。贵戚并出送。夹道交辎軿。车服齐整设。韡晔耀天精。武骑卫前后。鼓吹箫笳声。祖道魏东门。泪下沾冠缨。扳盖因内顾。俛仰慕同生。行行将日暮。何时还阙庭。车轮为徘徊。四马踌躇鸣。路人尚酸鼻。何况骨肉情。
大魏篇
作者：曹植
朝代：魏晋

大魏应灵符。天禄方甫始。圣德致泰和。神明为驱使。左右宜供养。中殿宜皇子。陛下长寿考。羣臣拜贺咸悦喜。积善有余庆。宠禄固天常。众喜填门至。臣子蒙福祥。无患及阳遂。辅翼我圣皇。众吉咸集会。凶邪奸恶并灭亡。黄鹄游殿前。神鼎周四阿。玉马充乘舆。芝盖树九华。白虎戏西除。含利从辟邪。骐骥蹑足舞。凤皇拊翼歌。丰年大置酒。玉樽列广庭。乐饮过三爵。朱颜暴己形。式宴不违礼。君臣歌鹿鸣。乐人舞鼙鼓。百官雷抃赞若惊。储礼如江海。积善若陵山。皇嗣繁且炽。孙子列曾玄。羣臣咸称万岁。陛下长寿乐年。御酒停未饮。贵戚跪东厢。侍人承颜色。奉进金玉觞。此酒亦真酒。福禄当圣皇。陛下临轩笑。左右咸欢康。杯来一何迟。羣僚以次行。赏赐累千亿。百官并富昌。
大魏篇
作者：曹植
朝代：魏晋

大魏应灵符，天禄方甫始。
圣德致泰和，神明为驱使。
左右为供养，中殿宜皇子。
陛下长寿考，群臣拜贺咸悦喜！积善有馀庆，宠禄固天常。
众喜填门至，臣子蒙福祥。
无患及阳遂，辅翼我圣皇。
众吉咸集会，凶邪奸恶并灭亡。
黄鹄游殿前，神鼎周四阿。
玉马充乘舆，芝盖树九华。
白虎戏西除，舍利从辟邪。
骐骥蹑足舞，凤皇拊翼歌。
丰年大置酒，玉樽列广庭。
乐饮过三爵，朱颜暴已形。
式宴不违礼，君臣歌「鹿鸣」。
乐人舞鼙鼓，百官雷抃赞若惊。
储礼如江海，积善若陵山。
皇嗣繁且炽，孙子列曾玄。
群臣咸称万岁，陛下长寿乐年。
御酒停未饮，贵戚跪东厢。
侍人承颜色，奉进金玉觞。
此酒亦真酒，福禄当圣皇。
陛下临轩笑，左右咸欢康。
杯来一何迟！群僚以次行。
赏赐累千亿，百官并富昌。
天地篇
作者：曹植
朝代：魏晋

复为时所拘。覊绁作微臣。
天地篇
作者：曹植
朝代：魏晋

复为时所拘，羁緤作微臣。
失题
作者：曹植
朝代：魏晋

双鹤俱邀游，相失东海傍。
雄飞窜北朔，雌惊赴南湘。
弃我交颈欢，离别各异方。
不惜万里道，但恐天网张。
妒诗
作者：曹植
朝代：魏晋
体裁：四言诗

嗟尔同衾，曾不是志。宁彼冶容，安此妒忌。
妬诗
作者：曹植
朝代：魏晋

嗟尔同衾。曾不是志。宁彼冶容。安此妬忌。
妾薄命行
作者：曹植
朝代：魏晋
体裁：乐府曲辞

携玉手，喜同车，北上云阁飞除。钓台蹇产清虚，池塘观沼可娱。仰汎龙舟绿波，俯擢神草枝柯。想彼宓妃洛河，退咏汉女湘娥。日既逝矣西藏，更会兰室洞房。华镫步障舒光，皎若日出扶桑，促樽合坐行觞。主人起舞娑盘，能者穴触别端。腾觚飞爵阑干，同量等色齐颜。任意交属所欢，朱颜发外形兰。袖随礼容极情，妙舞仙仙体轻。裳解履遗绝缨，俛仰笑喧无呈。览持佳人玉颜，齐举金爵翠盘。手形罗袖良难，腕弱不胜珠环，坐者叹息舒颜。御巾裛粉君傍，中有霍纳都梁。鸡舌五味杂香，进者何人齐姜，恩重爱深难忘。召延亲好宴私，但歌杯来何迟。客赋既醉言归，主人称露未晞。
妾薄相行·其一
作者：曹植
朝代：魏晋
体裁：句

齐讴楚舞纷纷。歌声上彻青云。
妾薄相行·其二
作者：曹植
朝代：魏晋

辎軿飞毂交轮。
娱宾赋
作者：曹植
朝代：魏晋

[感夏日之炎景兮，游曲观之清凉]。
遂衎宾而高会兮，丹帏晔以四张。
办中厨之丰膳兮，作齐郑之妍倡。
文人骋其妙说兮，飞轻翰而成章。
谈在昔之清风兮，总贤圣之纪纲。
欣公子之高义兮，德芬芳其若兰。
扬仁恩于白屋兮，逾周公之弃餐。
听仁风以忘忧兮，美酒清而肴甘。
宜男花颂
作者：曹植
朝代：魏晋
体裁：四言诗

草号宜男，既晔且贞。其贞伊何，惟乾之嘉。其晔伊何，绿叶丹花。光采晃曜，配彼朝日。君子耽乐，好合琴瑟。固作螽斯，惟物孔臧。福齐太姒，永世克昌。
寡妇诗
作者：曹植
朝代：魏晋

高坟郁兮巍巍。松柏森兮成行。
寡妇诗
作者：曹植
朝代：魏晋

高坟郁兮巍巍，松柏森兮成行。
对酒行
作者：曹植
朝代：魏晋

含生蒙泽。草木茂延。
对酒行
作者：曹植
朝代：魏晋

含生蒙泽，草木茂延。
对酒行
作者：曹植
朝代：魏晋

蒲鞭苇杖示有刑。
平陵东
作者：曹植
朝代：魏晋

阊阖开，天衢通，被我羽衣乘飞龙。
与仙期，东上蓬莱采灵芝。
灵芝采之可服食，年若王父终无极。
应诏
作者：曹植
朝代：魏晋

肃承明诏，应会皇都。星陈夙驾，秣马脂车。命彼掌徒，肃我征旅。朝发鸾台，夕宿兰渚。芒芒原隰，祁祁士女。经彼公田，乐我稷黍。爰有樛木，重阴匪息。虽有糇粮，饥不遑食。望城不过，面邑不游。仆夫警策，平路是由。玄驷蔼蔼，扬镳漂沫。流风翼衡，轻云承盖。涉涧之滨，缘山之隈。遵彼河浒，黄阪是阶。西济关谷，或降或升。騑骖倦路，载寝载兴。将朝圣皇，匪敢晏宁。弭节长骛，指日遄征。前驱举燧，后乘抗旌。轮不辍运，鸾无废声。爰暨帝室，税此西墉。嘉诏未赐，朝觐莫从。仰瞻城阈，俯惟阙庭。长怀永慕，忧心如酲。
弃妇篇
作者：曹植
朝代：魏晋

石榴植前庭，绿叶摇缀青。
丹华灼烈烈，璀彩有光荣。
光荣哗流离，可以处淑灵。
有鸟飞来集，柑翼以悲鸣。
悲鸣夫何为？丹华实不成。
拊心长叹息，无子当归宁。
有于月经天，无子若流星；天月相终始，流星没无精。
栖迟失所宜，下与瓦石并。
忧怀从中来，叹息通鸡鸣。
反侧不能寐，逍遥于前庭。
蜘蹰还入房，肃肃帐幕声。
搴帷更摄带，抚弦调鸣筝。
慷慨有馀音，要妙悲且清。
收泪长叹息，何以负神灵？招摇待霜露，何必春夏成。
晚获为良实，愿君且安宁。
弃妇诗
作者：曹植
朝代：魏晋

石榴植前庭。绿叶摇缥青。丹华灼烈烈。璀彩有光荣。光荣晔流离。可以戏淑灵。有鸟飞来集。拊翼以悲鸣。悲鸣夫何为。丹华实不成。拊心长叹息。无子当归宁。有子月经天。无子若流星。天月相终始。流星没无精。栖迟失所宜。下与瓦石幷。忧怀从中来。叹息通鸡鸣。反侧不能寐。逍遥于前庭。踟蹰还入房。肃肃帷幕声。搴帷更摄带。抚节弹鸣筝。慷慨有余音。要妙悲且清。收泪长叹息。何以负神灵。招摇待霜露。何必春夏成。晚获为良实。愿君且安宁。
弃妇诗
作者：曹植
朝代：魏晋

石榴植前庭，绿叶摇缥青。丹华灼烈烈，璀彩有光荣。光荣晔流离，可以戏淑灵。有鸟飞来集，拊翼以悲鸣。悲鸣夫何为，丹华实不成。拊心长叹息，无子当归宁。有子月经天，无子若流星。天月相终始，流星没无精。栖迟失所宜，下与瓦石并。忧怀从中来，叹息通鸡鸣。反侧不能寐，逍遥于前庭。踟蹰还入房，肃肃帷幕声。搴帷更摄带，抚节弹鸣筝。慷慨有馀音，要妙悲且清。收泪长叹息，何以负神灵。招摇待霜露，何必春夏成。晚获为良实，愿君且安宁。
归思赋
作者：曹植
朝代：魏晋

背故乡而迁徂，将遥憩乎北滨。
经平常之旧居，感荒坏而莫振。
城邑寂以空虚，草木秽而荆蓁。
嗟乔木之无阴，处原野其何为！信乐土之足慕，忽并日之载驰。
当欲游南山行
作者：曹植
朝代：魏晋

东海广且深。由卑下百川。五岳虽高大。不逆垢与尘。良木不十围。洪条无所因。长者能博爱。天下寄其身。大匠无弃材。船车用不均。锥刀各异能。何所独却前。嘉善而矜愚。大圣亦同然。仁者各寿考。四坐咸万年。
当欲游南山行
作者：曹植
朝代：魏晋

东海广且深，由卑下百川。五岳虽高大，不逆垢与尘。良木不十围，洪条无所因。长者能博爱，天下寄其身。大匠无弃材，船车用不均。锥刀各异能，何所独却前。嘉善而矜愚，大圣亦同然。仁者各寿考，四坐咸万年。
当欲游南山行
作者：曹植
朝代：魏晋

东海广且深，由卑下百川。
五岳虽高大，不逆垢与尘。
良木不十围，洪条无所因。
长者能博爱，天下寄其身。
大匠无弃材，船车用不均。
锥刀各异能，何所独却前。
嘉善而矜愚，大圣亦同然。
仁者各寿考，四坐咸万年！
怨歌行
作者：曹植
朝代：魏晋

为君既不易，为臣良独难。
忠信事不显，乃有见疑患。
周公佐成王，金滕功不刊。
推心辅王室，二叔反流言。
待罪居东国，泣涕常流连。
皇灵大动变，震雷风且寒。
拔树偃秋稼，天威不可干。
素服开金滕，感悟求其端。
公旦事既显，成王乃哀叹。
吾欲竞此曲，此曲悲且长。
今日乐相乐，别后莫相忘。
怨歌行
作者：曹植
朝代：魏晋
体裁：诗

为君既不易，为臣良独难。忠信事不显，乃有见疑患。周公佐成王，金縢功不刊。推心辅王室，二叔反流言。待罪居东国，泣涕常流连。皇灵大动变，震雷风且寒。拔树偃秋稼，天威不可干。素服开金縢，感悟求其端。公旦事既显，成王乃哀叹。吾欲竟此曲，此曲悲且长。今日乐相乐，别后莫相忘。
怨诗行
作者：曹植
朝代：魏晋

明月照高楼。流光正徘徊。上有愁思妇。悲叹有余哀。借问叹者谁。自云宕子妻。夫行踰十载。贱妾常独栖。念君过于渴。思君剧于饥。君作高山柏。妾为浊水泥。北风行萧萧。烈烈入吾耳。心中念故人。泪堕不能止。浮沈各异路。会合当何谐。愿作东北风。吹我入君怀。君怀常不开。贱妾当何依。恩情中道绝。流止任东西。我欲竟此曲。此曲悲且长。今日乐相乐。别后莫相忘。
怨诗行
作者：曹植
朝代：魏晋

明月照高楼，流光正徘徊。
上有愁思妇，悲叹有馀哀。
一解昔问叹者谁，自云荡子妻。
夫行逾十载，贱妄常独酒。
二解念君过于渴，思君剧于饥。
君作高山柏，妾为浊水泥。
三解北风行萧萧，烈烈入吾耳。
心中念故人，泪堕不能止。
四解浮沉各异路，会合常何谐。
愿作东北风，吹我入君怀。
五解君怀常不开，贱妾当可依。
恩情中道绝，流止任东西。
六解我欲竞此曲，此曲悲且长。
今日乐相乐，别后莫相忘。
怨诗行
作者：曹植
朝代：魏晋

明月照高楼，流光正徘徊。上有愁思妇，悲叹有馀哀。借问叹者谁，自云宕子妻。夫行踰十载，贱妾常独栖。念君过于渴，思君剧于饥。君作高山柏，妾为浊水泥。北风行萧萧，烈烈入吾耳。心中念故人，泪堕不能止。浮沈各异路，会合当何谐。愿作东北风，吹我入君怀。君怀常不开，贱妾当何依。恩情中道绝，流止任东西。我欲竟此曲，此曲悲且长。今日乐相乐，别后莫相忘。
情诗
作者：曹植
朝代：魏晋
体裁：诗

微阴翳阳景，清风飘我衣。游鱼潜渌水，翔鸟薄天飞。眇眇客行士，徭役不得归。始出严霜结，今来白露晞。游者叹黍离，处者歌式微。慷慨对嘉宾，凄怆内伤悲。
情诗
作者：曹植
朝代：魏晋

微阴翳阳景，清风飘我衣。
游鱼潜绿水，翔鸟薄天飞。
眇眇客行士，遥役不得归。
始出严霜结，今来白露晞。
游子叹「黍离」，处者歌「式微」。
慷慨对嘉宾，凄怆内伤悲。
情诗
作者：曹植
朝代：魏晋

微阴翳阳景，清风飘我衣。游鱼潜绿水，翔鸟薄天飞。眇眇客行士，遥役不得归。始出严霜结，今来白露晞。游子叹黍离，处者歌式微。慷慨对嘉宾，悽怆内伤悲。
惟汉行
作者：曹植
朝代：魏晋

太极定二仪。清浊如以形。三光照八极。天道甚着明。为人立君长。欲以遂其生。行仁章以瑞。变故诫骄盈。神高而听卑。报若响应声。明主敬细微。三季瞢天经。二皇称至化。盛哉唐虞庭。禹汤继厥德。周亦致太平。在昔怀帝京。日昃不敢宁。济济在公朝。万载驰其名。
惟汉行
作者：曹植
朝代：魏晋

太极定二仪，清浊始以形。三光炤八极，天道甚著明。为人立君长，欲以遂其生。行仁章以瑞，变故诫骄盈。神高而听卑，报若响应声。明主敬细微，三季瞢天经。二皇称至化，盛哉唐虞庭。禹汤继厥德，周亦致太平。在昔怀帝京，日昃不敢宁。济济在公朝，万载驰其名。
惟汉行
作者：曹植
朝代：魏晋

太极定二仪，清浊始以形。
三光照八极，天道甚着明。
为人立君长，欲以遂其生。
行仁章以瑞，变故诫骄盈。
神高而听卑，报若响应声。
明主敬细微，三季瞢天经。
二皇称至化，盛哉唐虞庭。
禹汤既厥德，周亦致太平。
在昔怀帝京，日昃不敢宁。
济济在公朝，万载驰其名。
愁霖赋
作者：曹植
朝代：魏晋

迎朔风而爰迈兮，雨微微而逮行。
悼朝阳之隐曜兮，怨北辰之潜精。
车结辙以盘桓兮，马踯躅以悲鸣。
攀扶桑而仰观兮，假九日于天皇。
瞻沈云之泱漭兮，哀吾愿之不将。
感婚赋
作者：曹植
朝代：魏晋

阳气动兮淑清，百卉郁兮含英。
春风起兮萧条，蛰虫出兮悲鸣。
顾有怀兮妖娆，用搔首兮屏营，登清台以荡志，伏高轩而游情。
悲良媒之不顾，惧欢媾之不成。
慨仰首而太息，风飘飘以动缨。
感节赋
作者：曹植
朝代：魏晋

携友生而游观，尽宾主之所求。
登高墉以永望，冀消日以忘忧。
欣阳春之潜润，乐时泽之惠休。
望候雁之翔集，想玄鸟之来游。
嗟征夫之长勤，虽外逸而怀愁。
惧天河之一回，没我身乎长流。
岂吾乡之足顾，恋祖宗之灵丘。
唯人生之忽过，若凿石之未耀。
慕牛山之哀泣，惧平仲之我笑。
折若华之翳日，庶朱光之常照。
愿寄躯于飞蓬，乘阳风而远飘。
亮吾志之不从，乃拊心以叹息。
青云郁其西翔，飞鸟翩而上匿。
欲纵体而从之，哀余身之无翼。
大风隐其四起，扬黄尘之冥冥。
鸟兽惊以求群，草木纷其扬英。
见游鱼之涔灂，感流波之悲声。
内纡曲而潜结，心怛惕以中惊。
匪荣德之累身，恐年命之早零。
慕归全之明义，庶不忝其所生。
慰子赋
作者：曹植
朝代：魏晋

彼凡人之相亲，小离别而怀恋。
况中殇之爱子，乃千秋而不见。
入空室而独倚，对孤帏而切叹。
痛人亡而物在，心何忍而复观。
日晼晚而既没，月代照而舒光。
仰列星以至晨，衣沾露而含霜。
惟逝者之日远，怆伤心而绝肠。
斗鸡篇
作者：曹植
朝代：魏晋

游目极妙伎，清听厌宫商。
主人寂无为，众宾进乐方。
长经坐戏客，斗鸡观闲房。
群雄正亩赫，双翅自飞扬。
挥羽邀清风，悍目发朱光。
摆落轻毛散，严距往往伤。
长鸣入青云，扇冀独翱翔。
愿蒙狸膏助，常得擅此场。
斗鸡诗
作者：曹植
朝代：魏晋

游目极妙伎。清听厌宫商。主人寂无为。众宾进乐方。长筵坐戏客。斗鸡间观房。群雄正翕赫。双翘自飞扬。挥羽激清风。悍目发朱光。觜落轻毛散。严距往往伤。长鸣入青云。扇翼独翱翔。愿蒙狸膏助。常得擅此场。
斗鸡诗
作者：曹植
朝代：魏晋

游目极妙伎，清听厌宫商。主人寂无为，众宾进乐方。长筵坐戏客，斗鸡间观房。群雄正翕赫，双翘自飞扬。挥羽激清风，悍目发朱光。觜落轻毛散，严距往往伤。长鸣入青云，扇翼独翱翔。愿蒙狸膏助，常得擅此场。
时雨讴
作者：曹植
朝代：魏晋

于穆圣皇。仁畅惠渥。辞献减膳。以服鳏独。和气致祥。时雨渗漉。野草萌变。化成喜谷。
时雨讴
作者：曹植
朝代：魏晋

于穆圣皇，仁畅惠渥。辞献减膳，以服鳏独。和气致祥，时雨渗漉。野草萌变，化成喜谷。
朔风诗
作者：曹植
朝代：魏晋

仰彼朔风。用怀魏都。愿骋代马。倏忽北徂。凯风永至。思彼蛮方。愿随越鸟。翻飞南翔。
朔风诗
作者：曹植
朝代：魏晋

仰彼朔风，用怀魏都。愿骋代马，倏忽北徂。凯风永至，思彼蛮方。愿随越鸟，翻飞南翔。四气代谢，悬景运周。别如俯仰，脱若三秋。昔我初迁，朱华未晞。今我旋止，素雪云飞。俯降千仞，仰登天阻。风飘蓬飞，载离寒暑。千仞易陟，天阻可越。昔我同袍，今永乖别。子好芳草，岂忘尔贻。繁华将茂，秋霜悴之。君不垂眷，岂云其诚。秋兰可喻，桂树冬荣。弦歌荡思，谁与销忧。临川慕思，何为汎舟。岂无和乐，游非我邻。谁忘汎舟，愧无榜人。
朔风诗·其一
作者：曹植
朝代：魏晋

仰彼朔风，用怀魏都。愿骋代马，倏忽北徂。凯风永至，思彼蛮方。愿随越鸟，翻飞南翔。
朔风诗·其三
作者：曹植
朝代：魏晋

俯降千仞，仰登天阻。风飘蓬飞，载离寒暑。千仞易陟，天阻可越。昔我同袍，今永乖别。
朔风诗·其二
作者：曹植
朝代：魏晋

四气代谢，悬景运周。别如俯仰，脱若三秋。昔我初迁，朱华未晞。今我旋止，素雪云飞。
朔风诗·其五
作者：曹植
朝代：魏晋

弦歌荡思，谁与销忧。临川慕思，何为汎舟。岂无和乐，游非我邻。谁忘汎舟，愧无榜人。